title: Ramsarin sopimuksen vesiperäiset alueet

text: Marskimaat, laidunnetot suolamaat


title: Ramsarin sopimuksen vesiperäiset alueet

text: Suomessa tähän ryhmään kuuluu Salamajärven kansallispuisto, Torronsuon kansallispuisto


title: Ramsarin sopimuksen vesiperäiset alueet

text: Kivikot, soraikot, somerikot, merenrantakalliot ja pienet saaret


title: Ramsarin sopimuksen vesiperäiset alueet

text: Suomessa tähän tyyppiin kuuluu mm. Lemmenjoen kansallispuisto, Lepinjärvi, Olvassuon luonnonpuisto, Oulangan kansallispuisto, Patvinsuon kansallispuisto, Porvoonjoen suisto – Stensböle, Salamajärven kansallispuisto. Torronsuon kansallispuisto. Valkmusan kansallispuisto,


title: Ramsarin sopimuksen vesiperäiset alueet

text: Murmanskin alueella tähän ryhmään kuuluu Kantalahden luonnonpuisto.


title: Ramsarin sopimuksen vesiperäiset alueet

text: "Suomessa on useita D-tyypin alueita."


title: Ramsarin sopimuksen vesiperäiset alueet

text: Rannikon hiekkadyynit, hiekkarannat, machair


title: Ramsarin sopimuksen vesiperäiset alueet

text: Jokien suut, jokien suiden pysyvät vedet tai jokien suistojen pysyvät vesijärjestelmät


title: Ramsarin sopimuksen vesiperäiset alueet

text: Vuorovesimuta-, -hiekka ja -suolatasangot


title: Ramsarin sopimuksen vesiperäiset alueet

text: Vuorovesisuot, mukaan luettuina suolaiset suot, suolaiset niityt, suolatut alueet, kohonneet suolasuot mukaan lukien murtoveden ja makean veden vuorovesisuot.


title: Ramsarin sopimuksen vesiperäiset alueet

text: Vuorovesi vettyneille metsäalueille, mukaan lukien mangrovesuot, nipasuot ja makean veden suometsät.


title: Ramsarin sopimuksen vesiperäiset alueet

text: Rannikkojen murtoveden laguunit ja suolaiset laguunit, joistaon vähintään yksi verrattain kapea yhteys mereen.


title: Ramsarin sopimuksen vesiperäiset alueet

text: Karstimaa ja muut maan hydrologiset järjestelmät, meren ja rannikkojen sisämaan kosteikot.


title: Ramsarin sopimuksen vesiperäiset alueet

text: Pysyvät sisämaan suistot


title: Ramsarin sopimuksen vesiperäiset alueet

text: Ala-Syvärin luonnonsuojelualue kuuluu tähän ryhmää.


title: Ramsarin sopimuksen vesiperäiset alueet

text: Pysyvät joet, virrat, vuoroveden vaikuttamat virtojen osat mukaan lukien makean veden suistojen laguunit sekä vetiputoukset


title: Ramsarin sopimuksen vesiperäiset alueet

text: Ala-Syvärin luonnonsuojelualue ja Kantalahden luonnonpuisto kuuluvat tähän ryhmää.


title: Ramsarin sopimuksen vesiperäiset alueet

text: Muut viljelysmaat


title: Ramsarin sopimuksen vesiperäiset alueet

text: Ala-Syvärin luonnonsuojelualue ja Mšinskin suo kuuluvat tähän ryhmää.


title: Ramsarin sopimuksen vesiperäiset alueet

text: Vuodenaikojen vaikuttamat ajoittain katoavat järvet, joiden pinta-ala on 8 ha suurempi, mukaan lukien tulva-aluejärvet


title: Ramsarin sopimuksen vesiperäiset alueet

text: Pysyvät suola-, murtovesijärvet ja alkaliset järvet


title: Ramsarin sopimuksen vesiperäiset alueet

text: Vuodenajoittain vaihtuvat ja katoavat suola- ja murovesijärvet sekä alkaliset järvet ja tasangot


title: Ramsarin sopimuksen vesiperäiset alueet

text: Pysyvät suola- ja murtovesijärvet sekä alkaliset suot tai altaat


title: Ramsarin sopimuksen vesiperäiset alueet

text: Vuodenaikojen vaikuttamat ja katoavat suola- ja murtovesijärvet sekä alkaliset suot tai altaat


title: Ramsarin sopimuksen vesiperäiset alueet

text: Pysyvät makean veden suot ja altaat; lammet (pinta-alaltaan vähemmän kuin 8 ha, epäorgaanisten maiden suot, joissa on itse muodostuva veden ympäröimä kasvillisuus vähintään suurimman osan kasvukautta


title: Ramsarin sopimuksen vesiperäiset alueet

text: Vuodenaikojen vaikuttamat tai katoavat epäorgaanisen maan makean veden suot tai altaat mukaan lukien rämeet, pienet maanpainaumat vuodenajoittain tulvivat niityt ja sarasuot


title: Ramsarin sopimuksen vesiperäiset alueet

text: Metsätalouteen liittymättömät turvemaat mukaan lukien metsäsuot tai avosuot


title: Ramsarin sopimuksen vesiperäiset alueet

text: Alppien kosteikkomaat mukaan lukien alppiniityt ja väliaikaiset lumen sulamisesta johtuneet vesialueet.


title: Ramsarin sopimuksen vesiperäiset alueet

text: Tundran vesialueet mukaan lukien tundra-altaat ja väliaikaiset lumen sulamisesta johtuvat kosteikot.


title: Ramsarin sopimuksen vesiperäiset alueet

text: Pensasvaltaiset kosteikot; metsäsuot, pensasvaltaiset makean veden suot


title: Semi-slaavilainen puolustus

text: Semi-slaavilainen puolustus on torjutun kuningatargambiitin muunnelma, jota kuvaavat siirrot


title: Semi-slaavilainen puolustus

text: Avauksessa musta puolustaa d5-sotilastaan niin c- kuin e-sotilaallaankin. Semi-slaavilaisella puolustuksella on niin slaavilaisen puolustuksen kuin perinteisen torjutun kuningatargambiitinkin piirteitä. Musta saa avauksessa tukevan otteen d5-ruutuun, mutta kuningatarlähetin kehitys vaikeutuu.


title: Semi-slaavilainen puolustus

text: Semi-slaavilaiseen puolustukseen voidaan päätyä myös muiden avaussiirtojen kautta. Valkean suosituimmat jatkosiirrot ovat 5.e3 ja Lg5. Muita vaihtoehtoja ovat 5.cxd5, Db3, Dc2 ja g3.


title: Enkhuizen

text: Enkhuizen on kunta ja kaupunki Pohjois-Hollannin provinssissa, Alankomaissa. Asukkaita kunnassa on 28 446 (1.2.2008) ja väestötiheys on 1 744/km². Kunnan pinta-ala on 116,42 neliökilometriä, josta vettä on 103,62 km².


title: Enkhuizen

text: Kunta muodostuu Enkhuizenin kaupungista sekä Oosterdijkin ja Westeinden kylistä.


title: Toyota TF104

text: Toyota TF104 oli itävaltalaisen Gustav Brunnerin suunnittelema auto, jolla Formula 1 -talli Toyota kilpaili kaudella 2004. Autoa ajoivat pääasiassa Cristiano da Matta ja Olivier Panis. Autossa oli Michelinin renkaat ja se käytti Esso:n poltto- ja voiteluaineita. Kausi sujui kuitenkin jälleen suurista odotuksista huolimatta heikosti. TF104:llä saavutettin ainoastaan yhdeksän MM-pistettä. Toyota sijoittui valmistajien MM-sarjassa edelliskauden tapaan kahdeksanneksi.


title: Toyota TF104

text: ‡ – Japanin GP:ssä Briscoen oli tarkoitus ajaa harjoituksissa, mutta ne peruttiin huonon sään takia.


title: Reinfeld

text: Reinfeld on kaupunki Stormarnin piirikunnassa, Schleswig-Holsteinin osavaltiossa, Saksassa. Kaupunki kuuluu Hampurin metrolialueeseen. Asukkaita Reinfeldissa oli 31. joulukuuta 2007 8 467 ja väestötiheys oli 488 as/km². Kaupungin pinta-ala on 17,36 neliökilometriä. Reinfeldin pormestari on Gerhard Horn.


title: Reinfeld

text: Kaupunki sijaitsee lähellä Bundesautobahn 1 -tietä (A1). Matkaa kaupungista Lyypekkiin on 15 kilometriä, Kieliin 67 km, Pohjanmerelle 115 km ja Hampurin keskustaan 53 km.


title: Reinfeld

text: Kaupungin nähtävyyksiä ovat muun muassa kotiseutumuseo (), vuonna 1907 rakennettu raatihuone ja Matthias-Claudius -kirkko.


title: Reinfeld

text: Saint-Pryvé-Saint-Mesmin Ranskassa, Kaliska Puolassa ja Neubukow Mecklenburg-Etu-Pommerissa ovat Reinfeldin yhteistyökaupunkeja.


title: Kieronokkatylli

text: Kieronokkatylli ("Anarhynchus frontalis") on kurmitsoihin kuuluva lintu, jota tavataan Uudella-Seelannilla.


title: Kieronokkatylli

text: Kieronokkatyllin pituus on n. 20 senttimetriä. Linnun nokka on nimensä mukaan vino, sillä se on vääntynyt oikealle. Sen väri on valko-musta-harmaa.


title: Kieronokkatylli

text: Kieronokkatyllit matkaavat Uuden-Seelannin eteläsaarelle, jotta pääsisivät pesimään jokisuistoihin, joiden rantakivikkoon pesä sekä munat sulautuu hyvin. Munia naaraat saavat 2-3 ja pesintä alkaa lokakuussa.


title: Rybka

text: Rybka on shakin kaupallinen tietokoneohjelma, jonka on kehittänyt kansainvälinen mestari Vasik Rajlich. Rybka voitti monia virallisia tietokoneshakkiturnauksia mukaan lukien shakkiohjelmien maailmanmestaruuden vuosina 2007, 2008, 2009 ja 2010. Nämä tulokset mitätöitiin vuonna 2011, kun kansainvälinen tietokonepeliyhdistys () hylkäsi Rybkan ja Rajlichin suoritukset tietokoneshakin maailmanmestaruuskilpailuissa ja asetti Rajlichin ikuiseen osallistumiskieltoon. ICGA:n mukaan Rajlich oli plagioinut Fruit- ja Crafty-ohjelmia.


title: Rybka

text: Rybka tukee sekä yksittäisiä että moniytimisiä suorittimia.


title: Rybka

text: Sana "rybka" merkitsee "pientä kalaa" tšekin kielessä (ja monissa muissa slaavilaisissa kielissä). Alexander Schmidt kysyi eräässä haastattelussa Vasik Rajlichilta, "Valitsitko nimen Rybka, koska ohjelma aina luiskahti käsistäsi kuin pieni kala?" Hän vastasi: "Nimestä Rybka puheenollen – olen pahoillani mutta se pysyy pienenä salaisuutenani."


title: Essi Sainio

text: Essi Katriina Sainio (s. 9. syyskuuta 1986 Helsinki) on suomalainen jalkapalloilija. Hän edustaa nykyään HJK:ta. Vuosina 2006-2009 Sainio edusti saksalaista 1. FFC Turbine Potsdamia, jossa myös voitti ensimmäisenä suomalaisena Bundesliigan mestaruuden. Vuoden 2009 Heinakuussa hän siirtyi Ruotsin Damallsvenskaniin AIK Solnan riveihin. Tukholmassa Saino viipyi vuoden 2010 kesäkuuhun, jonka jälkeen Sainio palasi takaisin Saksaan SC Freiburgin riveihin. SC Freiburg ja Sainio nousivat takaisin Bundesliigaan kauden 2010/2011 kauden päätteeksi. Sainio edusti Freibrugia myös seuraavan kauden.


title: Essi Sainio

text: Sainio on pelipaikaltaan laitahyökkääjä tai keskikenttä, mutta pystyy pelaamaan usealla eri paikalla. Suomessa Sainio edustaa nykyään HJK:ta ja junioriaikanaan useita eri espoolaisia seuroja. Sainion kasvattajaseura on espoolainen FC Kasiysi.


title: Essi Sainio

text: Sainio oli poissa kentiltä vuosina 2012-2014 ja teki paluun HJK:n naisten joukkueessa vuonna 2015. Kaudella 2017 hän pelasi HJK:n naisten joukkueen kapteenina.


title: Essi Sainio

text: Sainio on pelannut Suomen naisten jalkapallomaajoukkueessa, viimeksi huhtikuussa 2017 Tanskaa vastaan. Vuoden 2009 EM-kilpailuissa hän kuului Suomen aloituskokoonpanoon kahdessa alkulohko-ottelussa sekä puolivälieräottelussa Englantia vastaan. Nuorten maajoukkueissa hän pelasi alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.


title: Scooby-Doo ja saaren zombiet

text: Scooby-Doo ja saaren zombiet ("Scooby-Doo on Zombie Island") on vuonna 1998 suoraan videolle julkaistu animaatioelokuva. Se oli samalla järjestyksessään ensimmäinen suoraan videolle tai DVD:lle julkaistu Scooby-Doon elokuvasarjassa, jonka se myös aloitti. Elokuvan ohjasi Jim Stenstrum ja pääosassa ääninäyttelivät Scott Innes, Billy West, Mary Kay Bergman, Frank Welker ja B.J. Ward. Mukana olivat myös Adrienne Barbeau ja Mark Hamill. Elokuva oli omistettu edesmenneelle Don Messickille, joka toimi Scooby-Doon alkuperäisenä äänenä aina kuolemaansa asti. Se oli myös Warner Bros. Animationin ensimmäinen tuottama Scooby-Doo-aiheinen elokuva.


title: Scooby-Doo ja saaren zombiet

text: Elokuva alkaa takaa-ajolla, kun Mysteeri Oy:tä jahtaa vihreä peikkomainen hirviö. Shaggyn onnekkaan onnettomuuden myötä ryhmä saa napattua hirviön. Alku olikin kuitenkin Daphnen kertoma tarinan omassa televisio-ohjelmassaan. Vuosien ajan he olivat paljastaneet valeaaveita ja hirviöitä poistamalla heidän naamionsa. Nyt he olivat menneet omille teilleen. Daphne ja Fred perustivat oman televisiosarjan. Velma avasi pääasiassa mysteerikirjoja sisältävän kirjakaupan, kun taas Scooby-Doo ja Shaggy ovat kiertäneet työpaikoista toiseen saamatta itselleen pysyvää työtä. Fred päättää kuitenkin, että Daphnen televisiosarjan seuraavassa jaksossa pitäisi olla oikean aaveen jäljittäminen ja kokoaa vanhan jengin takaisin yhteen matkatakseen Louisianaan, jossa he tapaavat entisajan tapaan naamioituneita aaveita ja hirviöitä.


title: S7 Airlines

text: PJSC Siberia Airlines on venäläinen lentoyhtiö, joka operoi nimellä S7 Airlines (ven. Авиакомпания Сибирь).


title: S7 Airlines

text: Yhtiö perustettiin toukokuussa 1992, muutama kuukausi Neuvostoliiton hajoamisen jälkeen. Sen kotipaikka on Moskova. Yhtiön solmukohtia ovat Novosibirskin kansainvälinen lentoasema, Domodedovon kansainvälinen lentoasema, Irkutskin lentoasema ja Tšeljabinskin lentoasema. Yhtiö liittyi lentoyhtiöallianssi Oneworldiin 15. marraskuuta 2010.


title: S7 Airlines

text: Lentoyhtiöllä on 57 konetta. Kohteiden määrä on 73.


title: S7 Airlines

text: Vuonna 2014 laivaston keski-ikä oli 9,3 vuotta.


title: Särkisalmi

text: Särkisalmi on kylä Parikkalan kunnassa Etelä-Karjalan maakunnassa.


title: Särkisalmi

text:
Särkisalmi sijaitsee valtatie 6:n ja valtatie 14:n risteyksen alueella, Parikkalan kuntakeskuksesta muutama kilometri Joensuuhun päin. Kylä on perinteinen kulkureittien risteyspaikka suuren järven kapeikossa, minkä merkkinä se on myös yksi Parikkalan seudun esihistoriallisista asuinpaikoista. Särkisalmi kuului aikoinaan Savikummun kylän alueeseen, josta 1750-luvulla erkani Mäntylahti omaksi kyläkseen. Salmen vastarannan eli Parikkalan keskustaajaman puoli taas oli Järvenpäätä.
Mäntylahden tienoon salmen ranta muovautui kyläkunnaksi Simpelejärven laskujen yhteydessä, samalla tuli mahdolliseksi rakentaa silta Särkisaaren kautta salmen yli, perinteiset maantiereitit kiersivät järven joko etelä- tai pohjoispuolelta.


title: Särkisalmi

text: Särkisalmen ylittävä silta rakennettiin 1835, erityisesti Mäntylahden ja Järvenpään kyläläisten pyynnöstä, mutta myös Parikkalan kirkkoherran kannattamana ja osin rahoittamanakin. Kun 188-metrinen silta saatiin valmiiksi, Lemmikon lautta ja lauttatupa myytiin. Myrsky kuitenkin hajotti puisen sillan heti seuraavana vuonna, salmelle piti hankkia lautta ennen kuin uusi puinen silta valmistui. Se palveli parikymmentä vuotta, jonka jälkeen tehtiin kiviarkkuinen puukantinen silta. Syvään salmeen kerrotaan upotetun kaikki Järvenpään ja Mäntylahden kylien mailta irti saadut kivet, jotka vedätettiin tilaverojen mukaisesti. Kivensä toimittamatta jättäneet joutuivat maksamaan oman osansa rahana, josta muodostui siltarahasto.


title: Särkisalmi

text: Silta uusittiin vuonna 1913, sen rakensi rakennusmestari Otto Helenius insinööri Pulkkisen tekemän suunnitelman mukaisesti. Kunta ja urakoitsija riitelivät sillasta oikeudessa. Uusi silta oli vetosilta, joka voitiin avata vesiliikenteelle kauppias Vainion hallussa olleilla avaimilla. Maantieliikenne keskeytyi sillan avauksen yhteydessä puoleksi tunniksi. Kaarisilta salmen yli rakennettiin 1947, nykyinen kuutostien silta on ollut särkisalmelaisille ja ohikulkijoille tuttu 1960-luvulta saakka, rautatiesilta jo radan valmistumisesta lähtien.


title: Särkisalmi

text: Vuonna 1835 valmistui myös maantie Koitsanlahdelta kirkolle ja edelleen Särkisalmen kautta Säämingin rajalle eli Puruveden suuntaan, sen linjauksesta tosin riideltiin Senaatissa saakka. Tie Särkisalmelta Kirjavalaan eli nykyisen kuutostien ja Joensuun suuntaan puolestaan valmistui vuosien 1842 ja 1844 välisenä aikana. Tästä tiestä oli vielä suurempi riita, pitäjänkokous vastusti sitä todeten teitä olevan jo 124 virstaa ja siltojakin 826 kyynärää, mutta maaherra määräsi tien tehtäväksi. Savikummun ja Rautalahden alueen neljä korkeaa mäkeä tekivät tien teon vaikeaksi.


title: Särkisalmi

text: Savolinna-Elisenvaara -rautatietä puuhattiin 1889 alkaen, Parikkalan kuntakokous pyrki ”kaikilla luvallisilla keinoilla” saamaan radan kulkemaan pitäjänsä kautta. Rata tehtiin vuosien 1902 ja 1906 välisenä aikana. Parikkalan alueelle tulivat Elisenvaarasta päin Syväoron, Parikkalan ja Särkisalmen asemat sekä Tiviän pysäkki. Särkisalmelle alun perin tarkoitettu pysäkki muutettiin V luokan asemaksi, ja kun sen liikenne oli kesäisin Parikkalan asemaakin suurempi, se korotettiin pian IV luokan asemaksi. Ensimmäinen asemapäällikkö, vuoteen 1918 asti, oli Arvid Josef Arppe.


title: Särkisalmi

text: Mäntylahden eli Särkisalmen Osuuskassa perustettiin 12. kesäkuuta 1908, sen ensimmäinen kassanhoitaja oli Heikki Sinkkonen. Särkisalmen Sahayhtiön kaksiraaminen saha oli perustettu jo vuotta aiemmin eli 1907. Vuonna 1908 26. tammikuuta oli perustettu myös Särkisalmen nuorisoseura, joka avasi kirjaston 1909, julkaisi seuralehteä ”Särkisalmen Sanomat” ja sai oman talon 1912 eli samana vuonna kuin Särkisalmen Osuusmeijeri perustettiin. Nuorisoseuran toimintaan kuuluivat myös oma torvisoittokunta, lukurengas ja iltamat. Parikkalan maamiesseurasta taas jakaantui 1919 muun muassa Mäntylahti-Särkisalmen seura. Osuusmeijerin kukoistuskausi alkoi Savo-Karjalan maitokunta –osuuskunnan perustamisesta 1957, huippumodernin meijerin vihkiäisiä kunnioittivat läsnäolollaan presidentti Urho Kekkonen ja rouva Sylvi Kekkonen 2. elokuuta 1961, seuraavana vuonna meijerissä työskenteli 61 henkilöä. Meijeri tuli tunnetuksi muun muassa juustoistaan, joiden valmistus kuitenkin päättyi Särkisalmella 1996. Jo 1970 itsenäinen osuuskunta oli sulautunut Savonlinnan Osuuskunta Tuotteeseen.


title: Särkisalmi

text: Tahvo Ahokkaalla oli kauppa Särkisalmella jo 1900-luvun alussa, sen omistajaksi tosin tuli Edvard Anttonen. Juho Laukkanen oli perustanut yksityisen kaupan jo viisi vuotta aiemmin. Matti Vainion ja J. Terävän Särkisalmelle 1902 perustamasta kaupasta taas tuli yksi seudun suurimmista, heillä oli myös nahkatehdas ja puutavaraliike. Liikemies Sipi Ahokkaalla oli Särkisalmella jo vuodesta 1896 harja- ja pensselitehdas, joka työllisti toistakymmentä henkilöä, mutta joutui sittemmin Elias Koistiselle siirryttyään vuonna 1909 vararikkoon. Artturi Heleniuksen perustamalla Särkisalmen Sahalla työskenteli 1917 yli 30 henkilöä, saha oli kaksiraaminen ja sitä käytti 72 hevosvoiman höyrykone.


title: Särkisalmi

text: Särkisalmelaiset ovat eteläkarjalaisina värikkäitä ja omatoimisia henkilöitä, he ovat muun muassa keksineet elokuvakoneen, kehottaneet sillalla parveilevia kylän nuoria komennolla ”hajaantukaa taikka minä ammun”, paenneet poliisien käsiraudoista kyläsepän avulla, hoitaneet vaativia tienpitotöitä Särkisalmen TVH:n asemalta, nikkaroineet, suutaroineet ja räätälöineet, olleet koko seudun maalaritaidon kehittäjiä ja ylläpitäjiä, perustaneet leipomoita, kauppoja, sahoja ja myllyjä, nahkurinverstaita sekä vapaapalokunnan 1946 ja Työväenyhdistyksen jo yli sata vuotta sitten 1907 eli samana vuonna kuin Mäntylahden kansakoulun, korjanneet autoja ja koneita, harjoittaneet hengellistä elämää Särkisalmen rukoushuoneella ja maallisempaa menoa kylän ravintoloissa ja baareissa sekä seuranneet läheltä rajavartioston toimintaa Simpelejärven Rajaniemessä vuodesta 1947 aina viime vuosiin saakka. Jo 1915 Särkisalmelle perustettu 100 asukkaan Parikkalan kunnalliskoti muutti sekin vasta 1990 kuntataajaman keskustaan valmistuneeseen uuteen Käskynkkään.


title: Särkisalmi

text: Särkisalmi on nykyään hiljentynyt, mutta ei pysähtynyt, vaikka meijeritoiminta loppuikin. Salmella on edelleen paloasema, osuuskauppa ja posti sen yhteydessä, leipomo, pellavayritys ja -kauppa, vaateliike, huonekaluja myyvä liike sekä motelli. Perinteikkään Esson tilalle avattiin 28. toukokuuta 2009 ABC-ketjun liikennemyymälä. Paikkakunnalla toimii myös Nesteen huoltoasema ja veistotaidepaja. Särkisalmen kautta kulkee vilkkaasti liikennettä useaan suuntaan. Seudun maisemaan kuuluvat Simpelejärven näkymät.


title: Särkisalmi

text: Kansan Raamattuseuran Oronmyllyn toimintakeskus sijaitsee Särkisalmen kirkasvetisten lampien ja korkeiden harjujen tuntumassa. Kohteessa järjestetään kristillisiä tapahtumia ympäri vuoden. Tarjolla pidetään myös majoitus- ja retkeilymahdollisuuksia kaikkina vuodenaikoina.


title: Molukkienparatiisikalastaja

text: Molukkienparatiisikalastaja ("Tanysiptera galatea") on Molukeilla ja Uudessa-Guineassa elävä lintu, joka kuuluu kuningaskalastajien heimoon.


title: Molukkienparatiisikalastaja

text: Linnun pituus normaalisti 28 senttimetriä. Väritykseltään se on sinivalkomusta ja nokka on oranssi. Sillä on poikkeuksellisen pitkät pyrstösulat ja se liittynee soitimeen.


title: Molukkienparatiisikalastaja

text: Lintu elelee metsissä ja on mielellään oksistossa tähyilemässä saalista, joita ovat pääasiassa tuhatjalkaiset ja liskot.


title: Molukkienparatiisikalastaja

text: Linnun ravintoon kuuluu tuhatjalkaiset, liskot sekä hyönteiset. Lintu voi kaivaa maan pintakerrosta löytääkseen matoja.


title: Molukkienparatiisikalastaja

text: Naaraat munivat 3-5 munaa ja molemmat emot hautovat niitä.


title: Toni Lindberg

text: Toni Lindberg (s. 23. syyskuuta 1985 Ruotsinpyhtää) on suomalainen jalkapalloilija. Hän on pelipaikaltaan keskuspuolustaja.


title: Toni Lindberg

text: Lindberg on Myllykosken Pallon kasvatti, mutta ensimmäiset ottelunsa aikuisten sarjatasoilla hän pelasi Kaakkois-Suomen Vitosen elimäkeläisessä Villisioissa kaudella 2002. Hän pelasi alemmilla sarjatasoilla myös Valkealan Kajossa ja FC Kuusankoskessa, kunnes palasi kasvattajaseuransa liigajoukkueeseen kaudeksi 2008.


title: Toni Lindberg

text: Lindberg debytoi Veikkausliigassa 8. toukokuuta 2008 ottelussa Jaroa vastaan ja vakiinnutti paikkansa MYPAn joukkueessa kaudella 2009. Kaudella 2011 hän oli liigan ainoa kenttäpelaaja, joka pelasi kaikki ottelut alusta loppuun. Kauden lopulla hänet valittiin MYPAn vuoden pelaajaksi ja kutsuttiin maajoukkueleirille.


title: Toni Lindberg

text: Lindbergin sopimus MYPAn kanssa päättyi kauteen 2011, jonka jälkeen hän lähti hakemaan pelipaikkaa Suomen ulkopuolelta. Helmikuussa 2012 hänen uudeksi seurakseen vahvistui uzbekistanilainen Mashʼal Muborak. Hän edusti seuraa heinäkuuhun 2012 asti ja pelasi yhdeksässä Uzbekistanin liigan ottelussa.


title: Toni Lindberg

text: Elokuussa 2012 Lindberg teki sopimuksen Norjan toiseksi korkeimmalla sarjatasolla Adeccoligaenissa pelanneen Altan kanssa. Samaan aikaan seuraan siirtyi maanmies Ville Taulo.


title: Toni Lindberg

text: Kauden 2013 Lindberg pelasi Ykkösen KooTeePeessä, ja kaudeksi 2014 hän palasi Myllykosken Palloon.


title: Iikka Juura

text: Iikka Juura (s. 14. lokakuuta 1988 Kouvola) on entinen suomalainen jalkapalloilija. Hän oli pelipaikaltaan laitapuolustaja. Viimeksi Juura pelasi Tampereen Pallo-Veikoissa kaudella 2010.


title: Iikka Juura

text: Myllykosken Pallon kasvatti Juura pelasi yhden ottelun Veikkausliigassa kaudella 2006. Hän on pelannut myös Ykköstä Hämeenlinnassa ja Kakkosta MP:ssä.


title: Djamel Limam

text: Jameleddine ”Djamel” Limam (s. 11. kesäkuuta 1967) on tunisialainen entinen jalkapalloilija, pelipaikaltaan hyökkäävä keskikenttäpelaaja. Hän voitti kahdesti Tunisian cupin Club Africainin paidassa vuosina 1998 ja 2000, sekä Arabian cup voittajien cup vuonna 2002 Stade Tunisienin paidassa.


title: Jani Luukkonen

text: Jani-Petteri Luukkonen (s. 7. kesäkuuta 1977 Mikkeli) on entinen suomalainen jalkapalloilija, joka päätti pelaajauransa kauden 2011 jälkeen. Pelipaikaltaan Luukkonen oli maalivahti. Luukkonen toimii nykyisin AC Oulun maalivahtivalmentajana ja Tervareiden junioripäällikkönä.


title: Jani Luukkonen

text: Jani Luukkonen aloitti pelaajauransa MP:ssa, josta hän siirtyi kauden 1998 jälkeen Seinäjoelle TP-Seinäjoen joukkueeseen. Kahden Seinäjoella vietetyn kauden jälkeen Luukkonen siirtyi Ouluun, jossa hän edusti 2001–2002 Tervareita ja 2003–2006 AC Oulua. Luukkonen pelasi kaikki AC Oulun 104 sarjaottelua 2003–2006. Kauden 2006 jälkeen Luukkonen siirtyi MyPa:n kakkosmaalivahdiksi 2007–2008, mutta palasi kahden kauden jälkeen takaisin Ouluun. Kaudella 2009 Luukkonen pelasi FC OPA:n maalilla Kakkosessa. Vuosina 2010–2011 Luukkonen toimi AC Oulun kakkosmaalivahtina.


title: Fritz Wepper

text: Fritz Wepper (s. 17. elokuuta 1941 München, Saksa) on saksalainen televisionäyttelijä.


title: Fritz Wepper

text: Wepperin tunnetuimpia rooleja on rikostarkastaja Harry Klein rikossarjassa "Derrick", jota hän esitti koko sarjan ajan vuodesta 1974 vuoteen 1998. Ennen siirtymistään "Derrickiin" vuonna 1974 Wepper esitti samaa hahmoa poliisisarjassa "Kommissaari". "Kommissaarissa" Harry Kleinin roolin tilalle tuli hänen veljensä, roolihahmo Erwin Klein, jota näytteli Wepperin nuorempi veli Elmar Wepper.


title: Fritz Wepper

text: Wepper näyttelee myös vuoden 1972 musikaalielokuvassa "Cabaret".


title: Fritz Wepper

text: Fritz Wepper on ollut vuodesta 1979 naimisissa Angela von Hohenzollernin kanssa. Myös heidän tyttärensä Sophie (s. 1981) on näyttelijä.


title: Maay

text: Maay (myös: Af Maay, Afmaay, Af-Maay Tiri, Af-May, Af-Maymay, Rahanween, Rahanweyn) kuuluu afroaasialaisten kieltenitäkuušilaiseen haaraan, ja sitä kirjoitetaan latinalaisin kirjaimin. Sitä puhutaan lähinnä in Somaliassa ja sen naapurimaiden Etiopian ja Kenian niissä osissa, jotka rajoittuvat Somaliaan. Kielen puhujia sanotaan sab-somaleiksi. Kielen puhujien keskuspaikka on Baidoa.


title: Voltas

text:
Voltas oli joensuulainen, englanniksi laulava pop-rockyhtye. Yhtye on levyttänyt yhden albumin ja neljä ep-levyä. Julkaisijana on toiminut lahtelainen Levy-yhtiö.
Yhtye toimi aktiivisena vuosina 2004-2008


title: Vedenalaishyökkäys Aleksandriaan

text: Vedenalaishyökkäys Aleksandriaan joulukuussa 1941 oli toisen maailmansodan ensimmäinen pienoissukellusvenehyökkäys. Hyökkäyksessä italialaiset "Maiale"-sukellustorpedot () upottivat ja vahingoittivat useita brittiläisiä aluksia Aleksandrian satamassa Egyptissä.


title: Vedenalaishyökkäys Aleksandriaan

text: Kolme italialaista kahden miehen Maiale-pienoissukellusvenettä kuljetettiin Aleksandrian lähistölle pienoisalusten emälaivaksi muutetussa "Scire"-sukellusveneeessä, jonka päällikkö oli luutnantti, ruhtinas Valerio Borghese. Pienoissukellusveneet onnistuivat tunkeutumaan Aleksandrian satamaan sukellusveneverkon ollessa auki. "HMS Valiantiin" hyökkäsivät yliluutnantti Luigi Durand de la Penne ja kersantti Emilio Bianchi, "HMS Queen Elizabethiin" yliluutnantti Antonio Marcelliga ja kersantti Spartaco Schergati, ja laivaston säiliölaiva "HMS Sagonaan" yliluutnantti Vincenzo Martellotta sekä kersantti Mario Marino. Sukeltajat kiinnittivät räjähdyspanokset brittiläisten laivojen pohjiin. Säiliöalus katkesi kahtia ja taistelulaivojen kattilahuoneet tuhoutuivat. Säiliölaivan vieressä ankkurissa ollut hävittäjä sai lieviä vaurioita.


title: Vedenalaishyökkäys Aleksandriaan

text: Ihmishenkiä ei menetetty, koska de la Penne varoitti brittejä viisi minuuttia ennen ensimmäistä räjähdystä, ja miehistöt ehdittiin määrätä kannelle. Myöskään säiliölaivan miehistä ei kuollut kukaan, koska panos oli sijoitettu aluksen painopisteeseen, jossa ei ollut muuta kuin säiliötiloja. Iskun tarkoitus oli levittää öljylasti satamaan ja aiheuttaa sen jälkeen palopommeilla suurtulipalo. Lasti oli kuitenkin huonosti syttyvää raakaöljyä, ja väärin suunnitellut, liian heikkotehoiset pommit jäivät suutareiksi tai sammuivat. Lastista aiheutui kuitenkin mittava öljyvahinko.


title: Vedenalaishyökkäys Aleksandriaan

text: De la Penne ja Bianchi joutuivat hyökkäyksen aikana vaikeuksiin. Bianchin hengityslaite meni epäkuntoon ja hän pääsi juuri ja juuri pinnalle ennen tajunnan menoa. de la Penne ei saanut yksinään kiinnitettyä panosta taistelulaivan köliin ja joutui jättämään räjähteen meren pohjalle kohdealuksen alle. Työ vei tunnin. Koska vettä pohjan ja aluksen välissä oli vain noin puolitoista metriä, hän arveli räjähdyksen olevan riittävän voimakas. Hänen voimansa olivat kuitenkin niin lopussa että hänen oli pakko nousta pintaan. de la Penne löysi tajuttoman Bianchin, mutta miehet havaittiin ja vangittiin. Sukellusveneiden akkujen teho ei riittänyt paluumatkaan, joten sukeltajien oli määrä upottaa aluksensa ja varusteensa, uida maihin ja varastaa kalastusvene kotimatkaa varten. Kaikki neljä jäivät kiinni yrittäessään varastaa kalastusveneen. Sotavangit vapautettiin kesällä 1943 Italian irtauduttua sodasta.


title: Vedenalaishyökkäys Aleksandriaan

text: Taistelulaivat olivat modernisoituja Queen Elizabeth -luokan aluksia. Räjähdysvauriot keskittyivät suppealle alueelle pohjaa ja osin kattilahuoneisiin. Pohjalevytyksiin repesi noin 12 metriä halkaisijaltaan olleet aukot. "HMS Valiant" jäi osittain kellumaan, koska laipiot pitivät. Alukset olivat kuitenkin liikuntakyvyttömiä. Alusten kunto ei paljastunut ulkopuolisille, sillä matalan veden ja kovan pohjan vuoksi ne olivat vajonneet vain hiukan. Hämätäkseen tarkkailijoita britit järjestivät molemmilla aluksilla lipunnostoja ja muita juhlatilaisuuksia aivan kuin ne olisivat olleet täydessä taisteluvalmiudessa.


title: Vedenalaishyökkäys Aleksandriaan

text: Aleksandrian iskun myötä britit menettivät viimeiset kaksi Välimeren laivaston taistelulaivaansa yli vuodeksi. taistelulaiva "HMS Warspite" oli joutunut pahojen vaurioiden vuoksi telakalle jo kesäkuussa 1941. Lisäksi saksalainen sukellusvene "U-331" komentajanaan kapteeniluutnantti, vapaaherra Hans-Dietrich von Tiesenhausen oli 25. marraskuuta 1941 tuhonnut torpedoillaan Egyptin rannikolla taistelulaiva "HMS Barhamin". Tämän johdosta Akselivalloilla oli ehdoton taktinen ylivoima Välimerellä. Benito Mussolini ei kuitenkaan uskonut hyökkäyksen onnistuneen. Seurauksena oli, että Italian liittoutuneita voimakkaampi laivasto pysyi satamissaan, joihin se hiukan myöhemmin tuhottiin, tai otettiin sotasaaliiksi.


title: Vedenalaishyökkäys Aleksandriaan

text: De la Penne palkittiin teostaan Italian korkeimmalla kunniamerkillä, Kultaisella mitalilla () jouluna 1945. Mitalin myönsi Italian kruununprinssi Umberto, mutta poikkeuksellisesti sen kiinnitti hänen rintaansa "HMS Valiantin" entinen päällikkö, amiraaliksi kohonnut Sir Charles Morgan kiitokseksi varoituksesta, joka pelasti molempien taistelulaivojen yhteensä 3 400 miehen hengen. Kersantti Bianchi sai astetta alemman Hopeisen mitalin. Muut neljä hyökkääjää olivat saaneet samat mitalit jo kotiin palattuaan kruununprinssin kädestä.


title: Vedenalaishyökkäys Aleksandriaan

text: Viimeinen kaksikko (erityisesti de la Penne) oli tehnyt niin runsaasti pakoyrityksiä, että lopulta heidät oli viety sotavankeuteen Intiaan asti, mikä viivästytti heidän kotiinpaluutaan. Kaksikko suostui auttamaan brittejä Italian vaihdettua puolta. He upottivat panoksillaan laitureihin kolme laivaa, jotka saksalaiset aikoivat upottaa La Spezian sataman suulle tukkimaan väylän. Sukeltajille ei uskallettu myöntää brittiläisiä kunniamerkkejä heidän perheisiinsä kohdistuvan koston pelossa. Asia korjattiin italialaisilla kunniamerkeillä sodan loputtua.


title: Beagle-harrier

text: Beagle harrier on Ranskasta peräisin oleva koirarotu. Se syntyi, kun paroni François Gérard risteytti kaksi englantilaista rotua, beaglen ja harrierin, keskenään. Tuloksena oli ajuekoira, jota käytetään pääasiassa jäniksen metsästykseen. Ranskassa on edelleen pieniä beagle-ajueita, mutta näyttelyissä rotu on hyvin harvinainen. Beagle harriereita pidetään erinomaisina metsästyskoirina ja ovat alkaneet saavuttaa suosiota kotimaassaan, mutta sen ulkopuolella ne ovat lähes tuntemattomia.


title: Beagle-harrier

text: Beagle harrier on keskikokoinen, vahva, ketterä ja kestävä koira.


title: John O’Hurley

text: John Gerald O'Hurley (s. 9. lokakuuta 1954, Kittery, Maine, Yhdysvallat) on yhdysvaltalainen näyttelijä, kirjailija ja tv-persoona, joka tunnetaan parhaiten J. Petermanin roolistaan sarjassa Seinfeld. Vuodesta 2006 alkaen hän on myös juontanut "Family Feud" () -nimistä visailuohjelmaa. Uransa aikana hän on juontanut myös monia muita televisio-ohjelmia sekä osallistunut "Dancing with the stars" -ohjelmaan parinaan Charlotte Jørgensen. O'Hurley sijoittui parinsa kanssa finaalissa toiseksi, mutta nousi myöhemmin voittajaksi alkuperäisen voittajan tultua diskatuksi huijaamisen takia.


title: John O’Hurley

text:
O'Hurley tunnetaan myös monista äänirooleistaan piirrossarjoissa, kuten Mikin klubin Mustakaapuna, Duck Dodgersin kapteeni Johnsonina
sekä Paavo Pesusienen kuningas Neptunena.


title: John O’Hurley

text: O'Hurley on julkaissut myös kaksi kirjaa:


title: Adrian Webster

text: Adrian Webster (s. 11. lokakuuta 1980 Hastings, Uusi-Seelanti) on uusiseelantilainen jalkapalloilija, joka edustaa englantilaista Blyth Spartansia. Websterin pelipaikka on keskikentällä, ja hän on 175 senttimetriä pitkä. Aiemmin hän on edustanut muun muassa seuroja Charlton Athletic, Colchester United, Darlington, Perth Glory, Myllykosken Pallo -47 ja Kuopion Palloseura.


title: Adrian Webster

text: Webster piipahti Veikkausliigassa kaudella 2008. Hän aloitti kautensa Myllykosken Pallo -47:n riveissä, ja pelasi 10 ottelua ilman maaleja. Elokuun 2008 lopussa Webster siirtyi Kuopion Palloseuraan. Sopimus kattoi loppukauden ja siihen kuului myös optio seuraavasta kaudesta. KuPSissa Webster pelasi 8 peliä ja auttoi seuraa säilymään Veikkausliigassa. Kaudeksi 2009 Webster palasi kuitenkin Englantiin Blyth Spartansiin.


title: Adrian Webster

text: Webster syntyi Uudessa-Seelannissa, mutta hän muutti jo hyvin nuorena vanhempiensa mukana Australiaan. Teini-ikäisenä hän siirtyi jalkapallon perässä Englantiin. Webster on pelannut muutamia otteluita Uuden-Seelannin maajoukkueessa.


title: Bad Schwartau

text: Bad Schwartau on kaupunki Saksassa Schleswig-Holsteinin osavaltion Ostholsteinin piirikunnassa. Asukkaita Bad Schwartaussa oli 31. joulukuuta 2008 19 619, joista naisia oli 10 448 ja miehiä 9 171. Kaupungin pinta-ala on 18,39 km² ja väestötiheys 1 067 as./km² (31.12.2008). Bad Schwartaun pormestari on Gerd Schuberth.


title: Bad Schwartau

text: Kaupunki sijaitsee Schwartau-joen ja Bundesautobahn 1 -tien (A1) varrella. Bad Schwartaun naapurikaupungit ovat hansakaupunki Lyypekki, Stockelsdorf, Ratekau ja Ahrensbök.


title: Bad Schwartau

text: Kaupungissa on kuusi päiväkotia, kaksi peruskoulua (), kaksi erityiskoulua () ja kaksi lukiota ().


title: Bad Schwartau

text: Bad Schwartaun ystävyyskaupunkeja ovat Bad Doberan Mecklenburg-Etu-Pommerissa, Villemoisson Ranskassa ja Czaplinek Puolassa.


title: Bad Schwartau

text: Bad Schwartau muodostuu seuraavista kaupunginosista ():


title: EuroBonus

text: EuroBonus on neljän pohjoiseurooppalaisen lentoyhtiön käyttämä kanta-asiakasohjelma. Kanta-asiakasohjelman alkuperäinen käyttäjä ja sen luoja on SAS. Pisteitä kertyy asiakastilille jokaisesta lennosta EuroBonus-asiakasohjelmaa käyttävällä yhtiöllä. Aiemmin ohjelmaan kuului myös airBaltic, mutta SAS:n myytyä yhtiön se erosi ohjelmasta ja Star Alliance -lentoyhtiöallianssista.


title: EuroBonus

text: EuroBonus -kanta-asiakas ohjelmaa käyttävät lentoyhtiöt:SAS Group


title: EuroBonus

text: EuroBonus


title: Faouzi Rouissi

text: Faouzi Rouissi (, s. 20. maaliskuuta 1971 Tunis, Tunisia) on tunisialainen entinen jalkapalloilija, pelipaikaltaan hyökkääjä.


title: Faouzi Rouissi

text: Rouissi aloitti uransa Club Africainin junioreissa 10-vuotiaana, josta hän nousi myöhemmin edustusjoukkueeseen kaudella 1988–1989. Ensimmäisen kauden jälkeen Rouissi nousi joukkueensa legendojen joukkoon erityisesti voitettuaan maalikuninkuuden kaudella 1989–1990. Palattuaan takaisin Club Africainiin vuonna 1996 hän johdatti joukkueensa jälleen menestykseen heidän voitettua Rouissin johdolla muun muassa Arabian Mestarien liigan vuonna 1997. Hänen uransa Euroopassa ei kuitenkaan mennyt kotimaansa tavoin menestyksekkäästi. Parhaimmillaan Rouissi onnistui maalinteossa neljästi kaudella 1992–1993 ja 2000–2001 Ranskassa ja Saksassa.


title: Faouzi Rouissi

text: Maajoukkueessa hän pelasi kaiken kaikkiaan 42 ottelua, joissa hän onnistui 17 kertaa maalinteossa. Maalimäärällä Rouissi on Tunisian jalkapallomaajoukkueen kaikkien aikojen maalitilastossa kuudentena.


title: Reverse gainer

text: Reverse gainer on akrobaattinen temppu, jossa tekijä suorittaa voltin. Reverse gaineria käytetään yleisimmin trikkauksessa. Reverse gainer eroaa selvästi normaalista voltista; tässä tempussa tekijä juoksee maassa eteenpäin, ponnistaa ilmassa yhdellä jalalla 180 astetta, tulee alas samalla jalalla ja potkaisee toisella jalalla ylöspäin tehden voltin takaperin - samaan suuntaan minne juoksi alussa. Ammattilaistrikkaaja voi päästä Reverse gainerin hyvinkin helposti, vaikka tekemällä ensin esimerkiksi potkuliikkeen ja heti sen perään Reverse gainerin. Reverse gainer on kuitenkin helpointa tehdä aloittamalla juoksuvauhdista, vasta kyseisen tempun jälkeen voi myös hyvinkin jatkaa comboa, eli tekemällä tässä tapauksessa tämän tempun jälkeen lisää trikkaustemppuja.


title: Reverse gainer

text: Reverse gainer ei yleensä ole vaativa temppu trikkaajalle (tai trikkaajan alulle), jos tuntee helpoimman tyylin suorittaa tempun. Yleensä siihen volttiin saadaan voimaa jos käyttää hyväksi juoksuvauhtia. Jalka, joka potkaisee ylöspäin, antaa voimaa ja korkeutta ja pakottaa yleensä tekijän menemään voltin. Koko kroppaa kuitenkin kannattaa (ja pitääkin) käyttää tempussa. Reverse gainer kuuluu näyttää hienolta, rentous ja tietenkin onnistuminen kuuluvat asiaan.


title: Reverse gainer

text: J-step gainer, voidaan puhua myös pelkkänä J-step, on hyvin samantapainen kuin äsköinen Reverse gainer. Erona on juoksuvauhti; j-step -sana tulee siitä, että tekijä juoksee ensin J -kirjainta muistuttavan juoksuvauhdin, joka saattaa tehdä tempusta helpomman. Voltin aikana tekijä voi vähän kääntyä ilmassa muutaman asteen - joko tarkoituksella tai j -kirjaimen muotoisen juoksuvauhdin takia. Kuitenkin temppu tapahtuu samalla tavalla kuin reverse gainer; yhdellä jalalla ponnistetaan ylöspäin ja mennään voltti takaperin ilmassa. Lopussa tullaan alas ensin yhdellä jalalla - sillä jalalla, millä alussa ponnistettiin ylöspäin, niin reverse gainerissa kuin j-step gainerissakin.


title: Reverse gainer

text: B-step gainer, lyhyemmin b-step, on myös hyvin samantapainen kuin äsköisemmätkin temput. Ero löytyy taas aluvauhdista; b-stepissä juostaan ensiksi eteenpäin ja ponnistetaan yhdellä jalalla ja muutenkin yleensä koko kropalla, tässä tempussa vaan tekijä ei käänny millään lailla vaan tekee tempun suoraan eteenpäin heittäen silti voltin takaperin - tullen alas ensin yhdellä jalalla kuten äsköisemmissäkin tempuissa. Tämä temppu on yleensä haastavin kaikista näistä kolmesta tempusta.


title: David Bradley

text: David John Bradley (s. 17. huhtikuuta 1942 Yorkshire, Englanti, Iso-Britannia) on englantilainen näyttelijä, joka on näytellyt muun muassa Harry Potter -elokuvissa (2001–2011) vahtimestari Argus Voroa. Hänet on nähty myös elokuvissa "Nicholas Nicklebyn elämä ja seikkailut" (2002), "Harry Brown" (2009) ja "Vuosi elämästä" (2010) sekä televisiosarjoissa "Game of Thrones", "The Strain" ja "Broadchurch".


title: Bait

text: Bait (, pinyin: Báizú) ovat Kaakkois-Kiinassa elävä kansa, joka kuuluu Kiinan virallisesti tunnustamiin etnisiin ryhmiin. Baita oli vuoden 2010 väestönlaskennan mukaan 1 933 510 ja he puhuvat äidinkielenään baita ja kiinaa.


title: Bait

text: Suurin osa baista asuu nykyisin Yunnanissa, jossa he ovat keskittyneet erityisesti Dalin autonomiseen prefektuuriin. Merkittäviä keskittymiä on myös Liangshanin alueella Sichuanissa, Sangzhin alueella Hunanissa, sekä Bijien alueella Guizhoussa.


title: Bait

text: Baita pidetään Yunnanin vanhimpiin lukeutuvana kansana, mutta heidän alkuperästään tiedetään vain vähän. Bain kielen luokittelusta on kiistelty ja sitä on pidetty vaihtelevasti tiibetiläis-burmalaisena kielenä, thai-kielenä tai mon-khmer-kielenä. Ensimmäiset kontaktit han-kiinalaisten ja baiden välillä syntyivät Qin-dynastian aikana, jolloin kiinalaiset valloittivat baiden edeltäjien Bo kuningaskunnan. Alueelle muutti sittemmin suuria joukkoja han-kiinalaisia, jotka alkoivat 200-lukuun mennessä käyttää baista nimitystä "sou". Vuonna 937 Duan Sping -niminen vaikutusvaltainen baimies yhdisti eri baiden alaryhmät Dalin kuningaskunnaksi, joka oli olemassa seuraavan kolmen vuosisadan ajan. Itsenäisyydestä huolimatta yhteydet kiinalaiseen Song-dynastiaan säilyivät.


title: Bait

text: Mongolit valloittivat Dalin kuningaskunnan vuonna 1253 ja alueelle asettui mongolisotilaita, jotka sekoittuivat paikallisiin. Han-kiinalainen Ming-dynastia ajoi mongolit alueelta vuonna 1368 ja myös he asuttivat sotilaita alueelle. Tästä lähti liikkeelle edelleen jatkuva kiinalaisen kulttuurin omaksuminen. 1800-luvulla bait kapinoivat monien muiden vähemmistöjen tavoin Qing-dynastiaa vastaan. Vuonna 1874 Du Wenxiu -niminen hui-kiinalainen päällikkö johti paikallisia naxeja, jingpoja, daita ja baita saavuttaen osittaista menestystä tullen lopulta kuitenkin kukistetuksi 18 vuotta myöhemmin.


title: Bait

text: Eristäytyneiden baiden elämä jatkui sittemmin suhteellisen muuttumattomana kunnes Burman tie valmistui vuonna 1938 ja yhdisti baiden asuttamat alueet Burman ja Intian markkinoille. Tietä pitkin paikalle saapui kaupan ohella myös lähetyssaarnaajia, jotka eivät kuitenkaan saaneet suurta jalansijaa baiden keskuudessa. Kommunistien voitettua kansallismieliset Kiinan sisällissodassa he perustivat Dain autonomisen alueen vuonna 1956. Alueelle perustettiin kolhoositiloja, joita alettiin purkaa 1980-luvun taloudellisten uudistusten myötä.


title: Bait

text: Suuri valtaosa baista on saanut elinkeinonsa perinteisesti maanviljelystä. Tasangoilla ja muilla vuoristoa matalammilla alueilla viljellään riisiä ja vehnää. Korkeammilla alueilla kasvatetaan maissia ja tattaria. Oopiumi oli aikanaan tärkeä rahakasvi, mutta sen myynti kiellettiin 1930-luvulla. Sitä kasvatetaan kuitenkin ja myydään edelleen mustassa pörsissä. Muita rahakasveja ovat esimerkiksi tupakka, puuvilla, sokeriruoko ja sitrushedelmät. Maanviljelyksen ohella on pidetty kotieläimiä, kuten sikoja, kanoja, aaseja ja vesipuhveleita. Kiinan hallituksen kehitysprojektien myötä baiden asuinalueilla myös teollisuuden merkitys elinkeinona on kasvanut.


title: Bait

text: Buddhalaisuus saapui baiden keskuuteen 800-luvulla ja taolaisuus jonkin aikaa myöhemmin. Myös perinteinen animistinen usko on säilynyt. Eri kylissä uskotaan erilaisiin henkiolentoihin, jotka voivat vaihtelevasti olla hyvän- tai pahantahtoisia. Niistä jälkimmäisiä voidaan lepytellä šamanististen rituaalien kautta. Uskonnot ovat pitkälle sekoittuneet ja samassa kylässä on monesti sekä buddhalaisia munkkeja että šamaaneja. Taolaisuudesta ja konfutselaisuudesta on omaksuttu myös kiinalaisiin tapoihin kuuluva esi-isien palvonta. Kiinalaisista poiketen bait uskovat esi-isiensä palvonnalla vaikuttavansa animistiseen uskoon liittyviin henkiin.


title: Winschoten

text: Winschoten on kaupunki ja entinen kunta Alankomaissa, Groningenin provinssissa. Asukkaita kaupungissa on 18 330 (30.6.2008) ja väestötiheys on 846 as./km². Kunnan pinta-ala oli 22,24 neliökilometriä, josta vettä on 0,58 km². Kunnan keskustaajama oli samanniminen, kuin kuntakin. Winschotenin pormestari oli Janny Vlietstra.


title: Winschoten

text: Vuonna 2010 kunnat Reiderland, Scheemda ja Winschoten yhdistyivät uudeksi kunnaksi nimeltään Oldambt.


title: Winschoten

text: Winschoten sijaitsee Autobahn A7 -tien (E22) varrella, noin 20 kilometriä itään Groningenin kaupungista. Kaupungissa on myös rautatieasema.


title: Winschoten

text: Fröndenberg Saksassa ja Płońsk Puolassa ovat Winschotenin yhteistyökaupunkeja.


title: Tim Kazurinsky

text: Timothy Jay "Tim" Kazurinsky (s. 3. maaliskuuta 1950 Johnstown) on yhdysvaltalainen komedianäyttelijä, joka tunnetaan parhaiten NBC:n komediasarjasta "Saturday Night Live". Muita tunnettuja rooleja ovat muun muassa Cadet Sweetchuck "Poliisiopisto"–elokuvissa ja "Pulmuset", jossa Kazurinsky esiintyi kuudennen tuotantokauden jaksoissa.


title: Tujiat

text: Tujiat (, "Tǔjiāzú") ovat Kiinassa elävä kansa, joka kuuluu Kiinan etnisiin ryhmiin. Tujiat ovat uskonnoltaan pääasiassa animistejä, buddhalaisia ja taolaisia.


title: Tujiat

text: Tujiat asuvat pääasiassa Keski-Kiinan Wulingvuorilla. Alueen maanpinnankorkeus vaihtelee 500:sta 2000:n metriin. Alue myös erottaa Sichuanin syvängön Jangtsejoen keskiosien tasangoista. Alueella asuu tujioiden lisäksi han-kiinalaisia, miaoja ja dongeja. Vuoden 1990 väestönlaskennan mukaan tujiaa oli yhteensä 5 725 049 ja he olivat koko Kiinan etnisistä ryhmistä kahdeksanneksi suurin. Heistä 1 771 004 asui Hubeissa, 1 794 855 Hunanissa, 1 076 529 Sichuanissa, 1 045 Guizhoussa ja 37 026 muualla Kiinassa.


title: Tujiat

text: Tutkijat ovat kiistelleet tujioiden alkuperästä. Eri teorioiden mukaan he saapuivat nykyisille alueilleen Guizhousta tai Jiangxista, tai he olivat alueensa alkuperäisväestöä. Teorioista jälkimmäinen on nykyisin suosituin. Joka tapauksessa tujioiden jo asutettua alueen sinne saapui han-kiinalaista, miaoja ja mongoleja muuttajina, ja tujiat sekoittuivat näiden ryhmien kanssa. Varhaisimmat tunnetut muuttajat tulivat jo Chu-, Qin- ja Han-valtioiden aikana ennen ensimmäistä vuosituhatta. Sittemmin Ming- ja Qing-dynastiat pakkosiirsivät alueelle väestöä useaan otteeseen. Keskusvallan vahvempaan alaisuuteen alue ei kuitenkaan tullut ennen 1700-lukua. Koska tujiat olivat sekoittuneet melko pitkälti han-kiinalaisiin ja miaoihin, heitä ei alun perin tunnustettu omaksi etniseksi ryhmäkseen. Tämän statuksen he saivat vasta vuonna 1956. Seuraavan vuoden puolella perustettiin Xiangxin tujioiden ja miaojen autonominen prefektuuri. Sen lisäksi tujioille perustettiin myöhemmin autonomisia piirikuntia Hubeissa ja Sichuanissa.


title: Tujiat

text: Tujiat saivat historiallisesti elinkeinonsa kaskiviljelystä, sekä metsästyksestä ja keräilystä. Sittemmin kaskiviljelyn korvasi tavanomaisempi riisinviljely ja metsästyksen kotieläimet. 1700-luvulta eteenpäin käyttöön tulivat myös aiemmin vieraat viljelykasvit, kuten maissi ja peruna, mikä johti aikanaan väestöräjähdykseen. Tujiat asuttavat yleensä kyliä joiden asukasluku vaihtelee noin 100:sta noin 1 500:n Kylät sijaitsevat tavallisesti vuorien alarinteillä tai laaksoissa lähellä jokia, puroja, järviä tai muita vedenlähteitä. Tujioiden uskonto on sekoitus taolaisuutta, animismia, buddhalaisuutta ja esi-isien palvontaa.


title: Tujiat

text: Tujian kieli kuuluu tiibettiläis-burmalaisiin kieliin ja se on läheistä sukua yille. Nykyisin suurin osa tujioista puhuu kuitenkin äidinkielenään tujian sijaan kiinaa tai miaoa. Tujian kieli jakautuu pohjoisiin ja eteläisiin murteisiin. Vuonna 1986 arvioitiin pohjoisilla murteilla olevan noin 170 000 puhujaa, kun taas eteläisiä murteita puhui 3 000-4 000 henkilöä.


title: Ljudmila Bragina

text:
Ljudmila Ivanovna Bragina (, s. 24. heinäkuuta 1943 Sverdlovsk, Venäjän SFNT, Neuvostoliitto) on venäläinen keskimatkojen juoksija, joka edusti aktiiviurallaan Neuvostoliittoa ja voitti olympiakultaa 1 500 metrin juoksussa.
Bragina sijoittui 1 500 metrin juoksussa neljänneksi Ateenan EM-kilpailuissa 1969. Sisäratojen EM-kilpailuissa Wienissä 1970 hän saavutti Maria Sykoran jälkeen hopeaa 800 metrin juoksussa . Seuraavana talvena hän sai 1 500 metrillä hopeaa halli-EM-kilpailuissa Sofiassa ja sijoittui kesällä kuudenneksi samalla matkalla Helsingin EM-kisoissa. Talvella 1972 Bragina saavutti jälleen hopeaa 1500 metrillä sisäratojen EM-kilpailuissa Grenoblessa.


title: Ljudmila Bragina

text: Bragina paransi Karin Burneleitin nimissä ollutta 1 500 metrin maailmanennätystä 2,7 sekuntia Neuvostoliiton mestaruuskilpailuissa Moskovassa 18. heinäkuuta 1972 juosten ajan 4.06,9. Elokuun 12. päivä hän juoksi Moskovassa 3 000 metrin ME-tuloksen 8.53,0. Münchenin olympialaisissa Bragina paransi 1 500 metrin maailmanennätystä kolmeen kertaan. Alkuerässä 4. syyskuuta hän juoksi ajan 4.06,5 ja välierässä kolme päivää myöhemmin 4.05,1. Syyskuun 9. päivä käydyssä loppukilpailussa Bragina karkasi kanssakilpailijoiltaan puolimatkan jälkeen parantaen maailmanennätystä peräti 3,7 sekuntia lukemiin 4.01,4.


title: Ljudmila Bragina

text: Bragina keskittyi Münchenin jälkeen 3 000 metrille. Hän rikkoi omissa nimissään olleen matkan maailmanennätyksen Neuvostoliitto–Yhdysvallat-maaottelussa Durhamissa 6. heinäkuuta 1974 juostuaan ajan 8.52,74. Rooman EM-kilpailuissa samana vuonna hän putosi 1 500 metrillä alkuerissä, mutta saavutti Nina Holménin jälkeen hopeaa 3 000 metrillä juostuaan ajan 8.56,09. Montréalin olympialaisissa 1976 Bragina sijoittui viidenneksi 1500 metrillä. Viikko olympiakisojen jälkeen, 7. elokuuta, hän paransi Grete Waitzin nimissä ollutta 3 000 metrin maailmanennätystä yli 18 sekuntia juostuaan Yhdysvallat–Neuvostoliitto-maaottelussa ajan 8.27,12.


title: Sting (showpainija)

text: Steven James "Steve" Borden, Sr. (s. 20. maaliskuuta 1959) tunnetaan paremmin nimellä Sting on yhdysvaltalainen showpainija, joka tunnetaan ehkäpä parhaiten ajoistaan World Championship Wrestlingin (WCW) kanssa. Hän paini jonkin aikaa TNA:ssa mutta debytoi WWE:ssä vuonna 2014. Stingiä pidetään yleisesti yhtenä kaikkien aikojen parhaista showpainijoista.


title: Sting (showpainija)

text: Borden on voittanut 23 mestaruutta eri yhtiöissä uransa aikana, joihin kuuluu kolmetoista maailmanmestaruutta. Hän on kuusinkertainen WCW World Heavyweight-mestari, kaksinkertainen NWA World Heavyweight-mestari, kaksinkertainen WCW International World Heavyweight-mestari, kaksinkertainen TNA World Heavyweight-mestari ja entinen WWA World Heavyweight-mestari. Hänet tunnettiin "WCW:n yksinoikeutena". Borden on ainoa painija, joka on voittanut Pro Wrestling Illustrated -lehden ""Kuuluisin painija"" -palkinnon neljä kertaa.


title: Sting (showpainija)

text: Huhtikuussa 2016 Borden liittyi WWE:n Hall of Fame-listaan. Samalla Borden ilmoitti lopettavansa painiuransa.


title: Dammer Berge

text: Dammer Berge on 146 metriä korkea harju Vechtan piirikunnan alueella, Ala-Saksin osavaltiossa, Saksassa.


title: Dammer Berge

text: Dammer Berge sijaitsee seuraavien kuntien ja kaupunkien alueella Damme, Holdorf, Neuenkirchen-Vörden ja Steinfeld. Bundesautobahn 1 -tie (A1) kulkee Dammer Bergen läpi ja Raststätte Dammer Berge -taukoalue sijaitsee sen varrella.


title: Dammer Berge

text: Dammer Bergen huiput:


title: Stanford Graduate School of Business

text: Stanford Graduate School of Business () on eräs Stanfordin yliopiston koulu.


title: Stanford Graduate School of Business

text: Stanford Graduate School of Business on tarkoitettu Bachelor-tutkinnon jo suorittaneille Master- ja PhD-opintoja varten. Vuonna 1925 perustettu oppilaitos on Harvardin jälkeen maan toiseksi vanhin Graduate-tason kauppakorkeakoulu ja ensimmäinen länsirannikolla, kun muut sijaitsivat Yhdysvaltojen itärannikolla ja keskilännessä: Chicago, Columbia, Cornell, Dartmouth ja Harvard. Sittemmin Kaliforniaan on perustettu muitakin vastaavia kouluja, kuten UCLA:n Anderson School of Management (Los Angeles, per. 1935) ja Paul Merage School of Business (Irvine, 1965), USC:n Marshall School of Business (Los Angeles, 1960), UCSD:n Rady School of Management (2001, San Diego) ja UC Davis Graduate School of Management (Davis, 1981). Stanford on kuitenkin näistä arvostetuin ja opiskelija-ainekseltaan valikoiduin, ja sitä pidetään yhtenä maailman parhaista alan kouluista.


title: Stanford Graduate School of Business

text: "Summer Institute for General Management" on Stanford Graduate School of Businessin järjestämä neljän viikon ohjelma juuri valmistuneille tai valmistuville opiskelijoille, joilla ei ole liike-elämä- tai talouselämätaustaa. Joka vuosi ohjelmaan otetaan mukaan noin 120 ihmistä eri puolilta maailmaa. Ohjelmassa käydään intensiivisesti lävitse MBA-ohjelman ydinasioita ja ryhmätyönä ohjelman lopussa valmistellaan ja toteutetaan esitys.


title: Stanford Graduate School of Business

text: Suomalaisia tiettävästi ohjelmaan on osallistunut kaksi. Vuonna 2008 Ville Lähdesmäki ja vuonna 2009 Turo Mattila.


title: Revue d'histoire nordique

text: Revue d'histoire nordique () on Ranskassa ilmestyvä, kaksikielinen, Pohjoismaiden ja Baltian maiden historiaan keskittynyt julkaisusarja. Sarja perustettiin vuonna 2005 GERS:n (Groupe d'Études et de Recherche sur la Scandinavie) ja Université Toulouse II-Le Mirail -yliopiston aloitteesta. Lehden toimituskuntaan kuuluvat Jean-François Berdah (Toulouse), John Peter Collett (Oslo), Maurice Carrez (Dijon), Susanna Hedenborg (Malmö) ja Jean-Marc Olivier (Toulouse).


title: Aerosvit Airlines

text: Aerosvit Airlines (IATA: VV, ICAO: AEW) oli ukrainalainen Kiovassa 25. maaliskuuta 1994 perustettu lentoyhtiö, jolla oli 26 lentokonetta ja 60 kohdetta eri puolilla maailmaa. Yhtiön solmukohtana toimi Borispolin kansainvälinen lentoasema ja kanta-asiakasohjelmana Meridian Club. Yhtiö lopetti toimintansa tammikuussa 2013 konkurssin johdosta.


title: Aerosvit Airlines

text: Yhtiölle on sattunut yksi onnettomuus, Aerosvitin lento 241 Thessalonikissa, joka johti 70 ihmisen kuolemaan.


title: Aerosvit Airlines

text: Aerosvit Airlinesin laivasto.


title: Chris Garver

text: Chris Garver (s. 11. syyskuuta 1970 Pittsburgh, Pennsylvania, Yhdysvallat) on tatuoija, joka esiintyy TLC:n tosi-TV -sarjassa Miami Ink.


title: Chris Garver

text: Chris syntyi ja kasvoi Pittsburghissa, Pennsylvaniassa. Hän on nuorin kolmesta veljeksestä. Garverin äiti oli taiteilija ja tämä innosti miestä maalaamaan ja piirtämään. Chrisin ensimmäinen kokemus tatuoimisesta tapahtui, kun hän oli 17-vuotias. Hän myi bassonsa ja osti tatuointitarvikkeet. Parikymppisenä Garver muutti New Yorkiin, missä hänestä tuli täysipäiväinen tatuoija.


title: Chris Garver

text: Maailmanmatkaajana tunnettu Garver on tatuoinut niin Aasiassa, Pohjois- ja Etelä-Amerikassa kuin myös Euroopassa. Japanissa asuessaan hän sai tatuoinnin kolmelta kuuluisalta Irezumi-tatuoijalta: Horiyoshi III:lta, Horitomolta ja Horitoshilta. Hän on saanut tatuoinnin myös buddhalaiselta munkilta ollessaan Thaimaassa; kuvan sanotaan olevan buddhalainen kirjoitus, jonka vain munkit pystyvät lukemaan. Käännettynä se tarkoittaa "suojella".


title: Chris Garver

text: Taiteen ja tatuoimisen lisäksi Garver soittaa bassoa, matkustaa ympäri maailmaa ja nauttii liveyhtyeistä.


title: Sporting Gijón B

text: Sporting Gijón B on Espanjan pääsarjassa pelaavan Sporting Gijónin reservijoukkue. Joukkue pelaa Espanjan neljänneksi korkeimmalla sarjatasolla Tercera Divisiónissa.


title: Sporting Gijón B

text: Sporting Gijón B on perustettu vuonna 1967 nimellä "Club Atlético Gijón", jota joukkue käytti vuoteen 1978 asti. Sen jälkeen joukkueen nimi vaihtui "Sporting de Gijón Atléticoksi", joka kesti vuoteen 1991. Siitä eteenpäin joukkue on kantanut nykyistä nimeään Sporting Gijón B.


title: Sporting Gijón B

text: Historiansa aikana joukkue on pelannut kaikkiaan 21 kautta Segunda B:ssä ja 15 kautta Tercera Divisiónissa.


title: Korpisorsimo

text: Korpisorsimo ("Glyceria lithuanica") on monivuotinen heinä, joka kasvaa kosteilla paikoilla, esimerkiksi lehto- ja saniaiskorvissa sekä puronvarsilla. Sen kokonaislevinneisyys kattaa Euraasian pohjoisosat Atlantilta Tyynellemerelle.


title: Korpisorsimo

text: Korpisorsimo kasvaa 70–120 senttimetriä korkeaksi. Lehdet sijaitsevat vuorottain, ne ovat ruodittomat, tupelliset ja vartta lyhyemmät. Lehtituppi on nuorena litteä, myöhemmin liereä, yläosastaan avoin noin 1 cm matkalta ja kiiltävä, sen yläreunassa molemmin puolin kellanruskea laikku. Lehtilapa on 4–8 millimetriä leveä, litteä, ohut, pehmeä ja pitkäsuippuinen, tummanvihreä ja kiiltävä. Kieleke on selvä, 3–4 mm pitkä ja tylppä. Kukinto 10–25 cm pitkä, suppea, nuokkuva röyhy. Röyhyn haarat ovat ohuet, veltot ja karheat. Tähkylät ovat 5–7 mm pitkät, 4–6 kukkaiset, kukat kaksineuvoiset ja vaaleanvihreät-violetinkirjavat. Ulkokale on 1–3 mm pitkä, sisäkale on 1,4–4 mm pitkä. Ulkohelve on 2,3–4 mm pitkä ja monisuoninen. Heteitä on kaksi, niiden ponnet ovat alle 0,5 mm pitkät.


title: Korpisorsimo

text: Korpisorsimo kukkii heinäkuussa.


title: BAR 003

text: BAR 003 oli Malcolm Oastlerin suunnittelema Formula 1 -auto, jolla BAR-talli kilpaili kaudella 2001. Autoa ajoivat kanadalainen Jacques Villeneuve ja ranskalainen Olivier Panis. Autossa oli Hondan moottori, Bridgestonen renkaat, ja se käytti Nissekin poltto- ja voiteluainetta.


title: BAR 003

text: Neljä ensimmäistä kilpailua menivät heikosti, ja talli sai niistä yhteensä vain kolme pistettä. Kolme seuraavaa GP:tä olivat kauden parhaat: Jacques Villeneuve ajoi kerran kolmanneksi ja neljänneksi ja saman tallin Olivier Panis kerran viidenneksi. Loppukausi meni heikosti lukuun ottamatta Saksan GP:tä, jossa Villeneuve oli kolmas.


title: Franz Gabl

text: Franz X. Gabl (29. joulukuuta 1921 St. Anton – 23. tammikuuta 2014 Bellingham, Washington, Yhdysvallat) oli itävaltalainen alppihiihtäjä ja olympiamitalisti, alppihiihdossa maansa ensimmäinen.


title: Franz Gabl

text: Gabl voitti Sankt Moritzissa 1948 olympiahopeaa syöksylaskussa. Gablin aika oli 2.59,1, ja hän jäi kisan voittaneesta Henri Oreillerista 4,1 sekuntia. Kilpailulla oli myös MM-arvo.


title: Hansjörg Knauthe

text: Hansjörg Knauthe (s. 13. heinäkuuta 1944) on itäsaksalainen entinen ampumahiihtäjä ja olympiamitalisti. Hän voitti urallaan kaksi olympiamitalia, molemmat Sapporon olympialaisissa 1972: hän sai hopeaa henkilökohtaisessa 20 kilometrin kilpailussa ja pronssia 4 × 7,5 kilometrin viestissä.


title: Alfred Schläppi

text: Alfred Schläppi () oli sveitsiläinen rattikelkkailija ja olympiavoittaja. Hän voitti kultaa Chamonixin olympialaisissa 1924 neljän miehen kelkan kilpailussa yhdessä Eduard Scherrerin, Alfred Neveun ja Heinrich Schläppin kanssa.


title: Axel Wikström

text: Axel Wikström (29. syyskuuta 1907 – 16. kesäkuuta 1976) oli ruotsalainen maastohiihdon olympiamitalisti. Hän voitti urallaan kaksi olympiamitalia, joista kumpikin on hopeisia. Lake Placidissa 1932 hän sai mitalin 18 kilometrin kilpailussa ja Garmisch-Partenkirchenissa 1936 50 kilometrin matkalta.


title: Johs Harviken

text: Johs Harviken (s. 6. huhtikuuta 1943) oli norjalainen maastohiihtäjä ja olympiamitalisti. Hän voitti kaksi mitalia vuoden 1972 talviolympialaisissa Sapporossa; hopeaa viestikilpailussa ja pronssia 30 kilometriltä.


title: Johs Harviken

text: Hän edusti seuratasolla Hernes IL:ää.


title: Ajuekoira

text: Ajuekoira on koirarotu jota käytetään metsästykseen useamman yksilön ryhmänä. Yleensä metsästyskoirat toimivat yksittäin tai pareittain. Ajuekoirarotuja ovat esimerkiksi beagle-harrier, englanninkettukoira, myös yksin ajava amerikankettukoira, beagle. Ajuekoiran on oltava luonteeltaan yhteistyökykyinen, se ei saa olla mustasukkainen omastaan.


title: Inger Aufles

text: Inger Reidun Aufles (s. 29. toukokuuta 1941 Valldal) on norjalainen maastohiihdon olympiavoittaja. Hän voitti urallaan yhteensä kolme olympiamitalia, yhden kullan lisäksi kaksi pronssia. Grenoblessa 1968 hän voitti kultaa 3 × 5 kilometrin viestissä ja pronssia 10 kilometrin henkilökohtaisessa kilpailussa sekä sijoittui 5 kilometrin henkilökohtaisessa kilpailussa seitsemänneksi. Neljä vuotta myöhemmin Sapporossa hän sai vielä pronssia 3 × 5 kilometrin viestissä sekä sijoittui 12:nneksi niin viidellä kuin kymmenelläkin kilometrillä. Uransa ainoan MM-mitalin, hopeisen, hän sai vuoden 1966 kisojen viestissä.


title: Ingrid Wigernæs

text: Ingrid Wigernæs on norjalainen entinen maastohiihtäjä. Hän voitti Oslon maailmanmestaruuskilpailuista 1966 hopeaa 3 kertaa 5 kilometrin viestistä yhdessä Inger Auflesin ja Berit Mørdren kanssa.


title: Luettelo shakkiavauksista

text: Tämä on luettelo shakkiavauksista. Luettelossa on kerrottu myös avausten ECO-koodit.


title: Luettelo shakkiavauksista

text: Epätavalliset shakkiavaukset ovat avauksia, jossa valkea siirtää ensimmäisellä siirrollaan jotain muuta kuin 1.e4 tai 1.d4. Epätavalliset avaukset voivat kuitenkin muuntua muunlaisiksi avauksiksi. Poikkeuksena epätavallisista avauksista ovat laita-avaukset.Laita-avauksissa valkea aloittaa muulla kuin keskustasotilaan kaksoisaskeleella. Laita-avaukset eroavat epätavallisista etenkin siinä, että laita-avauksia käytetään myös huipputasolla säännöllisesti.Puolisuljetut pelit käsittävät kaikki avaukset, joissa valkea pelaa 1.d4, ja peli jatkuu muilla siirroilla kuin 1...d5. Intialaiset puolustukset ovat oma avausryhmänsä.


title: Luettelo shakkiavauksista

text: ECO-koodit A45-A49 ovat valkean epätavalliset vastaukset avaukseen 1.d4 Rf6.ECO-koodit A50-A79 ovat avauksille, jotka alkavat 1.d4 Rf6 2.c4, mutta musta ei pelaa 2...e6 tai 2...g6.Koodit A56-A79 ovat Benoni-puolustuksen eri muunnelmille. Näihin kuuluu myös benkö-gambiitti.


title: Luettelo shakkiavauksista

text: Hollantilainen puolustus sijoittuu koodeille A80-A99. Epätavalliset jatkot sijoittuvat koodille A80.


title: Luettelo shakkiavauksista

text: Koodit A84-A99 käsittelevät jatkoa 1.d4 f5 2.c4Pääjatko on: 1.d4 f5 2.c4 Rf6 3.g3


title: Luettelo shakkiavauksista

text: Puoliavoimissa peleissä musta vastaa valkean aloitussiirtoon 1.e4 jollain muulla kuin 1...e5. Tärkeimmät vastaukset ovat 1...c5 ja 1...e6. Epätavalliset avaukset ovat koodilla B00.Sisilialainen puolustus alkaa yleensä sirroilla 1.e4 c5. Se sijoitetaan koodeille B20-B99. Sisilialaista puolustusta on tutkittu hyvin paljon ja sille on nimetty useita eri muunnelmia, joista merkittävimmät ovat:Monet muunnelmat muuntuvat helposti toisikseen ja siirtojärjestyksissä esiintyy paljon vaihtelua.


title: Luettelo shakkiavauksista

text:
Ranskalainen puolustus sijoittuu koodeille C00-C19 ja sitä luonnehtivat siirrot 1.e4 e6. Tärkein jatko on 2.d4 d5. Epätavalliset jatko sijoittuvat koodille C00 ja muut koodeille C01-C19.Avopelit ovat avauksia, joita luonnehtivat siirrot 1.e4 e5. Avopelit ovat ECO-koodistolla sijoilla C20-C99. Avopeleistä merkittävin on espanjalainen peli.
Koodit C40-C99 ovat avauksille, joissa esiintyy 1.e4 e5 2.Rf3.Koodit C50-C59 ovat avauksia, joissa esiintyy 1.e4 e5 2.Rf3 Rc6 3.Lc4. Epätavalliset jatkot ovat koodilla C50.Espanjalainen peli on tutkituin avopeli ja sille on varattu ECO-koodit C60-C99. Sitä luonnehtivat siirrot 1.e4 e5 2.Rf3 Rc6 3.Lb5.Suljetut pelit ovat avauksia, joissa siirretään 1.d4 d5. Ne voivat muuntua helposti Grünfeldin puolustukseksi tai intialaisiksi puolustuksiksi. Suljetut pelit sijoitetaan koodeille D00-D69.Grünfeldin puolustusta luonnehtivat siirrot 1.d4 Rf6 2.c4 g6 3.Rc3 d5. Avaus sijoitetaan koodeille D70-D99. Varsinaiset Grünfeldin puolustukset ovat koodeilla D80-D99, koodit D70-D79 ovat Grünfeldmaisia avauksia.
Intialaisia puolustuksia luonnehtivat siirrot 1.d4 Rf6. Puolustukset sijoittuvat koodeille E00-E99.
Avausten lisäksi on joitain systeemejä.


title: Helen McCrory

text: Helen Elizabeth McCrory (s. 17. elokuuta 1968 Lontoo, Englanti) on englantilainen näyttelijä. Yksi McCroryn tunnetuimmista rooleista on Harry Potter -elokuvien Narcissa Malfoy. Narcissa Malfoyn roolissa Helen näytteli Lucius Malfoyn vaimoa (näyttelijänä Jason Isaacs), sekä Draco Malfoyn äitiä (näyttelijänä Tom Felton). Hän on myös näytellyt Cherie Blairia elokuvassa "The Queen" (2006) ja televisioelokuvassa "The Special Relationship" (2010). Helen McCrory valittiin alun perin Harry Potter -elokuviin näyttelemään Bellatrix Lestrangen rooliin, mutta Helen tuli raskaaksi ja isomahainen Bellatrix Lestrange olisi ollut outo näky elokuvassa.


title: Helen McCrory

text: McCrory syntyi diplomaatin tyttäreksi ja asui sen vuoksi muun muassa Nigeriassa, Kamerunissa, Sansibarissa, Ranskassa ja Norjassa. Perheen palattua Englantiin hän opiskeli Queenswoodin tyttöjen sisäoppilaitoksessa.


title: Helen McCrory

text: McCrory on naimisissa näyttelijä Damian Lewisin kanssa, ja heillä on tytär Manon (s. 2006) ja poika Gulliver (s. 2007).


title: William Jackson

text: William Kilgour "Willie" Jackson (maaliskuussa 1871 – 26. tammikuuta 1955) oli skotlantilainen curlingpelaaja ja olympiavoittaja. Hän oli vuoden 1924 talviolympialaisissa kultaa voittaneen Royal Caledonian Curling Clubin kapteeni.


title: William Jackson

text: William on samoissa kisoissa pelanneen Laurence Jacksonin isä.


title: Sorsimot

text: Sorsimot ("Glyceria") ovat heinäkasvien (Poaceae) heimoon kuuluva kasvisuku. Siihen kuuluu 40 lajia. Ne ovat monivuotisia, korkeaksi kasvavia karvattomia heiniä.


title: Sorsimot

text: Suomessa on tavattu kahdeksaa eri sorsimolajia, joista ojasorsimo ("Glyceria fluitans") on selvästi yleisin.


title: Sorsimot

text: Nimistään huolimatta pohjansorsimot ("Arctophila") ja suolasorsimot ("Puccinellia") eivät kuulu sorsimoihin ("Glyceria"), vaan ovat sorsimoiden ohella omia sukujaan heinäkasvien heimossa.


title: New York, New York

text:
New York, New York on vuonna 1977 ilmestynyt elokuvamusikaali. Elokuvan on ohjannut Martin Scorsese ja sen pääosissa ovat Liza Minnelli ja Robert De Niro. Nykyisin elokuva tunnetaan parhaiten tunnuskappaleestaan ”New York, New York”, josta tuli myöhemmin klassikkokappale Frank Sinatran laulamana coverina ja on nykyään yksi New Yorkin symboleista. Elokuva oli taloudellinen pettymys, sillä sen budjetti oli 14 miljoonaa dollaria ja se tuotti vain 13,8 miljoonaa dollaria.
Japanin antautumispäivänä vuonna 1945 saxofonisti Jimmy Doyle (Robert De Niro) ja laulaja Francine Evans (Liza Minnelli) tapaavat sodan loppumisen kunniaksi järjestetyssä tilaisuudessa. Alussa heidän välinsä ovat viileät, mutta ennen pitkää heille kehkeytyy suhde. Ennen pitkää pari menee naimisiin ja Francine tulee raskaaksi. Parin välit alkavat kuitenkin pian säröillä ja lapsen synnyttyä Jimmy jättää Francinen ja lapsen. Tämän jälkeen Francinesta tulee suosittu näyttelijä ja laulaja, ja vuosien päästä Jimmy ja hän tapaavat jälleen eräässä tilaisuudessa. Samassa tilaisuudessa Jimmy tapaa poikansa ja haluaisi päästä takaisin Francinen ja lapsen elämään, mutta Francine ei ole siihen valmis.
"Video-oppaassa" vuodelta 1994 "New York, New York" saa täydet viisi tähteä. Kati Sinisalo kuvaa sitä tyylikkääksi, viihdyttäväksi ja todenmakuiseksi.


title: Horna / Behexen

text: Hornan ja Behexenin split EP:n julkaisi ensimmäisen kerran Grievantee Productions vinyylinä vuonna 2004. Teoksesta tuotettiin 500 kopiota. Vuotta myöhemmin Autistiartili Records julkaisi teoksesta CD-version, josta otettiin 1 000 painosta. Vuonna 2007 Debemur Morti Productions teki CD-versiosta uudelleen julkaisun uusin kansin.


title: Horna / Behexen

text: Horna


title: Horna / Behexen

text: Behexen


title: Chris Rankin

text: Christopher William "Chris" Rankin (s. 8. marraskuuta 1983, Auckland, Uusi-Seelanti) on uusiseelantilainen näyttelijä, joka on näytellyt Harry Potter -elokuvissa Percy Weasleytä.


title: Eeva-Liisa Myllymäki

text: Eeva-Liisa Myllymäki (o.s. Kalliolahti, s. 5. maaliskuuta 1948 Kuortane) on entinen suomalainen juoksija. Hän edusti aktiiviurallaan Kuortaneen Kuntoa.


title: Eeva-Liisa Myllymäki

text: Myllymäki (tuolloin vielä Kalliolahti) saavutti hopeaa junioreiden EM-kilpailujen 800 metrillä Odessassa 1966 ajalla 2.08,1. Pohjoismaiden mestaruuskilpailuissa hän sai samalla matkalla pronssia Göteborgissa 1963. Myllymäki edusti Suomea maaotteluissa kahdesti 400 metrillä ja 11 kertaa 800 metrillä. Syyskuussa 1966 hän voitti 800 metrin maaottelujuoksun Helsingissä uudella Suomen ennätysajalla 2.10,0. Vuonna 1964 hän juoksi Sippolassa 600 metrin junioreiden Suomen ennätyksen 1.34,8. Ennätyksen rikkoi Maria Valtanen vasta vuonna 2006 .


title: Eeva-Liisa Myllymäki

text: Myllymäki voitti Kalevan kisoissa 800 metrin mestaruuden Turussa 1963 ajalla 2.15,8 ja Porissa 1967 juostuaan 2.10,7. Oulussa 1964 hän sai hopeaa, samoin 400 metrillä Jyväskylässä 1965. SM-viesteissä hän kuului Kuortaneen Kunnon kultajoukkueeseen 3 × 800 metrin viestissä vuosina 1965, 1966 ja 1967. Maastojuoksun naisten henkilökohtaisen Suomen mestaruuden Myllymäki voitti vuosina 1963, 1964, 1965, 1966 ja 1967. Vuosina 1965 ja 1966 hän voitti lisäksi vuoden toiset SM-kilpailut, ”syysmaastot”. Hänen edustamansa Kuortaneen Kunto voitti maastojuoksun joukkue-SM-kultaa vuosina 1963–1966.


title: Eeva-Liisa Myllymäki

text: Myllymäki joutui lopettamaan uransa vain 20-vuotiaana jalkavaivojen vuoksi .


title: Radeon 7000 -sarja

text: R100 oli koodinimi ATI Technologiesin ensimmäisen sukupolven Radeon-näytönohjainpiirille. Alkuperäiseltä koodinimeltään piiri oli Rage 6. Piiri tuotiin markkinoille aluksi nimellä Radeon 256, myöhemmin myös nimillä Radeon SDR, Radeon DDR sekä Radeon 7200. 7000 sarjan näytönohjaimet julkaistiin vuonna 2000.


title: Radeon 7000 -sarja

text: R100 oli huomattavasti kehittyneempi piiri kuin aiemmat Rage-sarjan piirit, minkä takia uusi Radeon-nimi otettiin käyttöön.


title: Radeon 7000 -sarja

text: R100n oli tarkoitus olla DirectX8-yhteensopiva ja siinä oli alkelliset pikselivarjostinsuorittimet, mutta Microsoft päättikin vaatia pikselivarjostimelta hiukan laajempaa käskykantaa kuin mitä R100 tuki joten R100n pikselivarjostinta ei DirectX-rajapinnalla voinut ohjelmoida, ja se unohdettiin vähin äänin ja siten R100 jäi DirectX7-tason piiriksi.


title: Radeon 7000 -sarja

text: R100 tuki myös Z-puskurin pakkausta, sekä hierarkista Z-puskuria, joiden yhdistelmää ati kutsui HyperZ-nimellä.


title: Radeon 7000 -sarja

text: R100 näytönohjain käytti DDR muistia jota kortissa oli mallista riippuen 32 - 64 megabittiä. 64 megabitin mallissa oli myös VIVO ("Video In Video Out") mahdollisuus.


title: Radeon 7000 -sarja

text: Ensimmäinen Radeon-sukupolvi sisälsi Direct3D 7.0- ja OpenGL 1.0 -yhteensopivan 3D-kiihdytyksen. Näytönohjaimet perustuivat R100-, RV100- ja RV200-piireihin.


title: Tapio Heikkilä

text: Tapio Heikkilä (s. 8. huhtikuuta 1990 Espoo) on suomalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Seinäjoen Jalkapallokerhoa.


title: Tapio Heikkilä

text: Heikkilä teki ensiesiintymisensä Veikkausliigassa 15. toukokuuta 2008 ottelussa FC Hakaa vastaan. Hän siirtyi 2013 Helsingin Jalkapalloklubiin 2+1-vuotisella sopimuksella. Joulukuussa 2015 hän siirtyi Seinäjoen Jalkapallokerhoon kaksivuotisella sopimuksella.


title: Tapio Heikkilä

text: Hän pelasi maajoukkuedebyyttinsä 21. toukokuuta 2014 ottelussa Tšekkiä vastaan.


title: Tapio Heikkilä

text: Honka


title: Tapio Heikkilä

text: HJK


title: Hanhenpaju

text: Hanhenpaju ("Salix repens") on matala pensas tai varpu, 10–50 cm. Kasvaa kosteilla ja kausikosteilla paikoilla, myös hietikolla. Kasvaa paikoittain. Kukkii ennen lehtien puhkeamista. Varsi usein maanalainen, haarat pystyjä. Lehdet vastapuikeita, laidoiltaan taakäänteisiä, ainakin alta silkkikarvaisia. Norkot lyhyitä, mutta paksuja.


title: Hanhenpaju

text: Hanhenpajua tavataan Oulun eteläpuolella Pohjois- ja Keski-Euroopassa sekä Venäjällä.


title: Hanhenpaju

text: Hietikkopaju "Salix repens" subsp. "argentea" on hanhenpajun alalaji.


title: Luettelo Tom ja Jerry -lyhytanimaatioista

text: Tom & Jerry on Joseph Barberan ja William Hannan luoma lyhytanimaatioiden sarja, joita tuotettiin yhteensä 161 kappaletta.


title: Losser

text: Losser on kunta Alankomaissa, Overijsselin provinssissa. Asukkaita kunnassa on 22 601 (31.12.2008) ja väestötiheys on 229 as./km². Kunnan pinta-ala on 99,64 neliökilometriä, josta vettä on 0,74 km². Losserin pormestarina toimii Jan Westendorp.


title: Losser

text: Vanhin maininta Losserista on 900-luvulta. Alun perin kylä muodostui kahdesta erillisestä osasta. Molemmat tuhoutuivat lähes täysin 21. syyskuuta 1665, kun Münsterista tulleet sotajoukot polttivat ne.


title: Losser

text: Muutaman kilometrin länteen De Lutten asutuskeskuksesta, lähellä Oldenzaalin rajaa, sijaitsee Tankenberg. Se on 85 metriä korkea mäki, ja näin ollen Overijsselin provinssin korkein kohta.


title: Losser

text: Losserin yhteistyökaupunki on Ala-Saksin osavaltiossa, Saksassa sijaitseva Emsbüren.


title: Losser

text: Losserin kunta muodostuu seuraavista asutuskeskuksista ():


title: Losser

text: Asukasluvut 1. tammikuuta 2004:


title: Kalevi Heinänen

text: Kauko Kalevi Heinänen (13. maaliskuuta 1927 Helsinki – 27. kesäkuuta 2008 Helsinki) oli suomalainen koripalloilija. Hän pelasi Suomen joukkueessa Helsingin olympiakisoissa 1952 sekä EM-kisoissa 1951 Pariisissa, 1953 Moskovassa ja 1955 Budapestissä. Maaotteluja hän pelasi 38, joissa syntyi 125 pistettä.


title: Kalevi Heinänen

text: SM-sarjassa "Haavi" Heinäsen seuroina olivat Elannon Isku, TMP sekä HU-41 ja otteluita kertyi 134, joissa hän heitti 1366 pistettä. Kaikkiaan hän pelasi SM-sarjassa kymmenen kautta ja saavutti pronssia vuonna 1954 ja hopeaa vuotta myöhemmin. TUL:n mestaruuden hän voitti viisi kertaa ja pelasi kahdesti Koripalloliiton ja TUL:n välisessä liitto-ottelussa. Heinänen nimettiin urheilutoimittajien vuosittaisessa äänestyksessä kahdesti Suomen parhaaksi koripalloilijaksi, vuosina 1948 ja 1949.


title: Kalevi Heinänen

text: Heinänen pelasi myös pesäpalloa viisi kautta SM-sarjassa TMP:n joukkueessa. Vuonna 1948 hän pelasi Pesäpalloliiton ja TUL:n välisessä liitto-ottelussa.


title: Kalevi Heinänen

text: Kalevi Heinänen työskenteli 26 vuotta Osuusliike Elannon Pohjolan pesulassa esimiestehtävissä. Hän innostui taiteesta ja perusti vuonna 1974 kehystämön ja gallerian. Hänen erikoistui naivismiin ja hänen taidesäätiönsä naivistisen taiteen kokoelma vuosilta 1983–1990 on lahjoitettu Oulun taidemuseolle. Vielä viimeisenä elinvuotenaan Heinänen valitsi taiteilijat "Naivistit Iittalassa" -näyttelyyn.


title: Chaos in Motion 2007–2008

text: Chaos in Motion 2007–2008 on Dream Theater -yhtyeen vuonna 2008 julkaisema live-DVD. Kappaleet on koottu yhtyeen vuonna 2007 julkaistun studioalbumi "Systematic Chaosin" jälkeen seuranneen "Chaos in Motion" -maailmankiertueen eri konserteista.


title: Chaos in Motion 2007–2008

text:
Julkaisusta on tarjolla kaksi eri versiota:
"Chaos in Motion 2007–2008:sta" julkaistiin myös rajoitettu painos, joka sisältää kahden DVD:n lisäksi kolme CD:tä.


title: Punapaju

text: Punapaju ("Salix purpurea") on yleinen notkeaoksainen pensas, joka kasvaa noin 2-3 m korkeaksi; yksittäiset vesat ovat 60-150 cm pitkiä ja sopivat hyvin punontatöihin.


title: Punapaju

text: Punapaju on alun perin kotoisin Keski-Euroopasta, mutta sitä on viljelty pitkään Skandinaviassa sekä koritarpeeksi että koristekasvina. Viljelykasvina se on levinnyt paikoin luontoon, ja kasvaa useimmin peltojen ojissa tai rannoilla.


title: Danka

text: Danka on yhdysvaltalainen yritys, jonka päätoimipaikka sijaitsee St. Petersburgin kaupungissa Floridassa. Danka valmistaa valokopiointilaitteita, tulostimia, fakseja ja muita vastaavia toimistotuotteita.


title: Danka

text: Dan Doyle perusti Dankan vuonna 1977. Nykyään yritys työllistää yli 2000 ihmistä.


title: Danka

text: Danka toimi Formula 1 -sarjassa kilpailleen Arrows-tallin sponsorina kausina –.


title: Adamsin piirikunta (Ohio)

text: Adamsin piirikunta on piirikunta Ohiossa, Yhdysvalloissa, jonka hallintokeskus on West Union. Se on nimetty John Adamsin, Yhdysvaltain toisen presidentin, mukaan. Sen naapuripiirikuntia ovat Highland pohjoisessa, Pike koillisessa, Scioto idässä, Kentuckyn Lewis etelässä, Mason lounaassa ja Brown lännessä.


title: Adamsin piirikunta (Ohio)

text: Vuoden 2010 väestönlaskennan mukaan Adamsin piirikunnassa oli 28 550 asukasta, Etniset ryhmät jakautuivat valkoisiin (97,7%), mustiin (0,3%), alkuperäisamerikkalaisiin (0,4%) ja aasialaisiin (0,1%). Alle 5-vuotiaita oli 6,8 %, 5–17-vuotiaita 18,2 %, 18–24 -vuotiaita 7,8 %, 25–44 -vuotiaita 26,6 %, 45–64 -vuotiaita 26,5 % ja 14,0 % oli 65 vuotta tai vanhempia.


title: Adamsin piirikunta (Ohio)

text: Pääkaupunki: West Union


title: Gotlanninlammas

text: Gotlanninlammas on lammasrotu, jonka alkuperä on Ruotsissa Gotlannin saarella. Nykyisin kyseistä rotua kasvatetaan Ruotsin lisäksi myös esimerkiksi Norjassa, Tanskassa, Englannissa ja Uudessa-Seelannissa.


title: Gotlanninlammas

text:
Gotlanninlammas on sarveton maatiaisrotu, joka kuuluu pohjoismaisiin lyhythäntäisiin lampaisiin. Rodun alkuperäismuodolla, jota kutsuttiin nimellä "gotländsk utegångsfår", saattoi kuitenkin olla myös sarvet; lisäksi niillä oli moniväristä villaa. 1900-luvun alussa rodusta alettiin valita tuotantoon lampaita, joilla oli kihara tasaisenharmaa turkki. Joidenkin vuosikymmenien päästä moni alkuperäisistä väreistä harmaata lukuun ottamatta oli kadonnut. Uusi rotu sai nimen "pälsfår", joka kuitenkin muutettiin 1900-luvun lopussa kansainvälisemmäksi gotlanninlampaaksi.
Karitsoja syntyy yleensä kaksi vuodessa ja poikiminen tapahtuu keväisin.


title: Mustahuotrakala

text: Mustahuotrakala ("Aphanopus carbo") on Atlantin valtameressä elävä kalalaji. Sitä esiintyy 69:nnen ja 27:nnen pohjoisen leveyspiirin välisellä alueella. Se elää noin 200–1 700 metrin syvyydessä. Pituutta kalalla voi olla jopa 110 cm. Kala on väriltään musta ja sillä on erityisesti merkille pantavat suuret silmät ja terävät hampaat. Liha on väriltään vaaleata ja miedon makuista. Kalaa kutsutaan esimerkiksi Portugalissa Espadaksi sen miekkaa muistuttavan ulkonäön vuoksi.


title: Mustahuotrakala

text: Kalaa pyydetään siimalla yleensä aamuyöstä, jolloin kalat nousevat matalampiin vesiin. Kala menehtyy pintaan nostettaessa paine-eron vuoksi. Mustahuotrakalan pyynti on taloudellisesti merkittävää Pyreneiden niemimaan rannikolla ja erityisesti Madeiran vesillä, jossa se on hyvin arvostettu. Mustahuotrakalaa on Madeiralla tarjolla useimmissa ravintoloissa ja se kuuluu turisteille tarjottaviin ruokalistoihin lähes poikkeuksetta.


title: AS Kasserine

text: l'Avenir Sportif de Kasserine () on tunisialainen jalkapalloseura, joka perustettiin vuonna 1948. Sen kotistadion on Stade de Kasserine, joka sijaitsee Kasserinessa. AS Kasserine on useimmiten pelannut Tunisian alasarjoissa, josta se nousi ensi kerran Tunisian pääsarjaan kaudeksi 1987–1988 voitettuaan edelliskaudella Ligue Professionnelle 2:n.


title: AS Kasserine

text: AS Kasserinella on joukkue myös käsipallossa ja koripallossa.


title: Viktor Szentpéteri

text: Viktor Szentpéteri (s. 1. marraskuuta 1979 Budapest, Unkari) on unkarilainen jalkapalloilija. Hän on pelipaikaltaan maalivahti.


title: Hakusan

text: Hakusan () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Kanazawan eteläpuolella; kaupungin alue ulottuu Japaninmeren rannikolta Hakuvuorelle, jolta se on saanut nimensä. Hakusan on pinta-alaltaan prefektuurin suurin kaupunki, jonka asutus on keskittynyt Japaninmeren rannikkoalangolle. Tedorijoki virtaa kaupungin läpi. Hakusanissa on 112 924 asukasta (vuonna 2017) ja sen pinta-ala on 754,93 neliökilometriä.


title: Hakusan

text: Hakusan on kaupunkina nuori: se perustettiin vuonna 2005, kun Mattōn kaupunki ja seitsemän muuta kuntaa liittyivät yhteen. Kaupunkia palvelevat JR Nishi-Nihonin Hokuriku-päälinja ja Hokuriku-rautateiden Ishikawa-linja.


title: Symbolinen pääoma

text: Symbolinen pääoma on sosiologi Pierre Bourdieun kehittämä termi, joka kuvaa sosiaalisen vuorovaikutuksen rakennetta. Symbolista pääomaa on kahta tyyppiä, kulttuurista pääomaa ja sosiaalista pääomaa.


title: Juutalais-kristillinen jumalakäsitys

text: Juutalais-kristillinen jumalakäsitys on juutalaisuuden ja kristinuskon käsitys Jumalasta. Kristinusko on perinyt jumalakäsityksen osittain juutalaisuudesta, koska ensimmäiset kristityt olivat juutalaisia, ja heille Jumala oli sama kuin Jahve.


title: Juutalais-kristillinen jumalakäsitys

text: Teologi John Hick kirjoittaa teoksessaan Uskonnonfilosofia, että kristinuskon Jumala on:Monoteismiksi eli yksijumalisuudeksi kutsutaan käsitystä, jonka mukaan on olemassa yksi persoonallinen jumala. Juutalainen ja kristillinen jumalakäsitys on ehdottoman yksijumalinen. Tosin kristinuskossa Jumalan olemus sisältyy kolminaisuusoppiin.


title: Juutalais-kristillinen jumalakäsitys

text: Juutalaisten ja kristittyjen pyhä kirja Vanha testamentti kuvaa, kuinka heprealainen monoteismi syntyi käyden jatkuvaa ja koskaan täysin ratkeamatonta taistelua monijumalisuuden ja monolatrian kanssa. Heprealaiset palvoivat jumalaansa Jahvea alun perin monien jumalien joukkoon kuuluvana heimojumalana, joka vastusti esimerkiksi filistealaisten Dagonia ja moabilaisten Kemosia.


title: Juutalais-kristillinen jumalakäsitys

text: Kristillisen ajattelun mukaan jumala on ääretön, rajaton ja riippumaton. Jumalaa ei ole luonut kukaan muu olento. Jumalan yläpuolella ei ole ketään, joka voisi tuhota hänet. Täten kristinuskon jumala on ikuinen, vailla alkua ja loppua.


title: Juutalais-kristillinen jumalakäsitys

text: Jumala on luonut kaiken muun kuin oman itsensä. Aikaisemmin on ollut vain Jumala, mutta hän on luonut kaikkeuden tyhjästä. Täten Jumala ja hänen luomakuntansa eli kaikkeus ovat täysin erillään toistaan. Luotu ei voi tulla luojaksi, ihminen Jumalaksi. Toiseksi kaikkeus on riippuvainen Jumalasta, joka on kaikkeuden valmistaja ja ylläpitäjä. Hickin mukaan usko ei vaadi mitään tiettyä kaikkeuden synnyn selitystä, joskin hänen mukaansa jotkin käsitykset, kuten tyhjästä ainutkertaisesti syntynyt kaikkeus, antavat juutalais-kristilliselle luomisopille jonkin verran ulkoista tukea


title: Tabanus

text: Tabanus eli nautapaarmat on paarmoihin kuuluva kärpässuku. Suvun nimi tulee roomalaisten käyttämästä sanasta, jolla viitattiin pureviin kärpäsiin. Suvun lajeista suomessa tunnetuin on nautapaarma ("T. bovinus"), joka kiusaa yleisesti kotieläimiä, kuten nautoja ja hevosia, mutta pistää harvemmin ihmistä.


title: Tabanus

text: Suvun lajit ovat varsin kookkaita, tyypillisesti vajaasta senttimetristä kolmeen senttimetriin pitkiä. "Tabanus"-suvun paarmojen lentoääni on voimakas surina, mikä yhdessä suuren koon kanssa tekee niiden läheisyydestä helposti havaittavaa. Silmät ovat suuret ja väriltään tavallisesti ruskeat, joskin myös paarmoille tyypillistä metallinkiiltoa esiintyy joillakin lajeilla. Siivet ovat yleensä kirkkaat, mutta muutamilla lajeilla niissä esiintyy tummaa kuviointia. Siivet ovat levossa tavallisesti suipon kolmiomaisessa asennossa.


title: Tabanus

text: Veriaterian saatuaan naaras tuottaa 200–300 munaa, jotka se jättää heinikkoon tai kasvien lehdille. Toukat ovat petoja ja elävät lajista riippuen vedessä tai kosteassa maaperässä. Joidenkin lajien toukat voivat purra kipeästi käsiteltäessä. Koiraat elävät muiden paarmojen tapaan kasvien medellä.


title: Tabanus

text: Suomessa on tavattu 6 sukuun kuuluvaa paarmalajia.Aikaisemmin listalle on kuulunut myös "Tabanus miki", mutta tämä on perustunut virheelliseen määritykseen, eikä "T. miki" kuulu Suomen lajistoon.


title: Mattō

text: Mattō (, "Mattō-shi") oli kaupunki Japanissa Ishikawan prefektuurissa. Kaupungin asukasluku oli 66 520 vuonna 2003. Kaupunki perustettiin 10. lokakuuta 1970. 1. helmikuuta 2005 se liitettiin seitsemään muuhun Ishikawan prefektuurin kaupunkiin ja kylään, jotka muodostavat nykyisen Hakusanin kaupungin.


title: Leinonen

text: Leinonen on vanha itäsuomalainen sukunimi, mutta sen alkuosassa on germaanista nimiainesta. Leinonen on aiempina vuosisatoina ollut Savon yleisimpiä nimiä. Matti Kuusi on laskenut Leinosten olleen vuoden 1571 suurin savolaissuku. Sittemmin Leinosten suhteellinen osuus Savon asukkaista on vähentynyt, sillä heitä on siirtynyt muun muassa Keski-Suomeen ja Kainuuseen.


title: Leinonen

text: Tunnettuja nimen kantajia:


title: CS M'saken

text: Croissant Sportif de M'saken () on tunisialainen jalkapalloseura, joka perustettiin vuonna 1945. Sen kotistadion on Municipal Stadium of M'saken, joka sijaitsee M'sakenissa.


title: CS M'saken

text: Urheiluseuran päälajit ovat jalkapallo, käsipallo ja nyrkkeily. 1980-luvulla seuralla oli myös rugbyjoukkue. Nykyisin päälajien lisäksi sillä on joukkue judossa, yleisurheilussa ja naisten käsipallossa.


title: Tähtifantasia-palkinto

text: Tähtifantasia-palkinto on "Tähtivaeltaja"-lehteä julkaisevan Helsingin Science Fiction Seuran jakama palkinto, joka jaetaan vuoden parhaalle suomeksi käännetylle fantasiakirjalle. Palkintoraati julkistaa ensin palkintoehdokkaat ja myöhemmin voittajan.


title: Tähtifantasia-palkinto

text: Vuodesta 2007 alkaen jaettu Tähtifantasia-palkinto on vuoden parhaalle tieteiskirjalle myönnettävän Tähtivaeltaja-palkinnon sisarpalkinto. Tähtifantasia rajaa ulkopuolelleen suomalaiset kirjat, koska niitä varten on Suomen Tolkien-seuran jakama Kuvastaja-palkinto. Tähtifantasian jakajien mukaan palkinnon perustamisen tarkoituksena on nostaa esiin kirjallisesti kunnianhimoista ja monipuolista fantasiaa.


title: Tähtifantasia-palkinto

text: Tähtifantasia-palkinnon perusti päätoimittaja Toni Jerrman. Ensimmäisen palkinnon raatiin kuuluivat Toni Jerrman, Anne Leinonen, Elli Leppä ja Vesa Sisättö. Vuodesta 2008 palkinnon asiantuntijaraadin ovat muodostaneet Jukka Halme, Aleksi Kuutio, Anne Leinonen ja Osmo Määttä.


title: Tähtifantasia-palkinto

text: Voittaneet teokset on merkitty vaaleansinisellä taustavärillä.


title: Kaga

text: Kaga () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounais- ja Fukuin koillispuolella. Sisämaassa kaupungin alue kohoaa Dainichivuorelle. Kagassa on 68 336 asukasta (vuonna 2017) ja sen pinta-ala on 305,87 neliökilometriä.


title: Kaga

text: Edo-kaudella 1600–1800-luvuilla Kaga kehittyi Maeda-klaanin hallitseman Daishōjin daimiokunnan keskuksena osana Kagan provinssia. Nykymuotoinen Kagan kaupunki perustettiin vuonna 1958 yhdeksän kunnan kuntaliitoksen myötä. Kaupungin hallinto järjestettiin uudelleen vuonna 2005, kun Yamanakan kunta liittyi siihen. Kagassa toimii kolme kuumaa lähdettä ("onsen"): Yamanaka-onsen, Yamashiro-onsen ja Katayamazu-onsen. Kaupunkia palvelee JR Nishi-Nihonin Hokuriku-päälinja.


title: Weyhe

text: Weyhe on vuonna 1974 perustettu kunta Saksassa Ala-Saksin osavaltion Diepholzin piirikunnassa. Asukkaita Weyhessä oli 31. joulukuuta 2006 30 325 ja väestötiheys oli 503 as/km². Kunnan pinta-ala on 60,25 km². Weyhen pormestari on Frank Lemmermann.


title: Weyhe

text: Kunta sijaitsee Bundesautobahn 1 -tien (A1) varrella, 12 kilometrin päässä Bremenistä. Weyhen naapurikunnat- ja kaupungit ovat Bremen pohjoisessa, Stuhr lännessä, Achim ja Thedinghausen idässä ja Syke etelässä.


title: Weyhe

text: Vuonna 2006 pidetyissä kunnallisvaaleissa SPD sai 20 paikkaa 38:sta Weyhen kunnanvaltuustossa. CDU sai kymmenen paikkaa, FDP neljä paikkaa ja Vihreät neljä paikkaa. Seuraavat kunnallisvaalit pidetään vuonna 2011.


title: Weyhe

text: Weyhen yhteistyökaupungit ovat Coulaines Ranskassa (vuodesta 1972) ja Madona Latviassa (vuodesta 1990).


title: Weyhe

text: Weyhe muodostuu yhdeksästä osasta ():


title: Sokkopaarmat

text: Sokkopaarmat ("Chrysops") on paarmoihin lukeutuva kärpässuku. Suvun nimi tarkoittaa kultaista silmää ja viittaa lajien suuriin, tyypillisesti loistavan metallinkiiltoisiin verkkosilmiin. Suomessa tunnetuin laji on sokkopaarma ("Chrysops relictus"). Ne ovat merkittäviä loissairauksien vektoreita.


title: Sokkopaarmat

text:
"Chrysops"-suvun paarmat ovat keskikokoisia kärpäsiä tyypillisen pituuden vaihdellessa 5–20 millimetrin välillä. Maailmanlaajuisesti sukuun kuuluu yli 280 lajia. Tuntosarvet ovat muihin paarmoihin verrattuna pitkät ja tarjoavat tärkeän tuntomerkin. Keskimmäinen jaoke on pitkä, sileä ja sylinterinmuotoinen. Uloimman jaokkeen kärjessä on neljä lyhyttä segmenttiä. Verkkosilmät ovat lähes poikkeuksetta kirkkaan metallinkiiltoiset ja niissä näkyvä kuviointi muodostaa värikkäitä laikkuja. Takaruumis on tumma ja siinä on yleensä kellertäviä laikkuja tai raitoja. Siivissä on tyypillisesti poikittainen laaja tumma juova. Levossa siivet asettuvat lähes tasasivuisen kolmion muotoon. Vain naaraat imevät verta, koiraat elävät kukkien medellä.
Trooppisessa Afrikassa esiintyvät "Chrysops silaceus" ja "Chrysops dimidiatus" ovat tärkeitä loissairauksien levittäjiä. Niiden purema on "Loa loa"-sukkulamadon tärkein tartuntamekanismi.


title: Sokkopaarmat

text: Toukat elävät vedessä tai maaperässä ja ovat lajista riippuen joko petoja tai syövät kariketta. "Chrysops"-lajit suosivat toukilleen muita paarmoja kosteampaa elinympäristöä.


title: Sokkopaarmat

text: Suomessa on tavattu 7 "Chrysops"-sukuun kuuluvaa lajia.


title: Walesinpaimenkoira

text: Walesinpaimenkoira (kymriksi "Ci Defaid Cymreig") on walesiläinen koirarotu. Se edustaa samaa collie-tyyppiä bordercollien, koolien, brasilianpaimenkoiran ja australianpaimenkoiran kanssa.


title: Walesinpaimenkoira

text: Kuten muitakin työkoiria, walesinpaimenkoiraa jalostetaan normaalisti paimennusominaisuuksia silmällä pitäen. Koska ulkonäkö on toissijainen, sen rakenne, väritys ja koko vaihtelee. Keskimääräisesti se muistuttaa kuitenkin ulkonäöltään eniten koolieta ja käyttölinjaista bordercollieta. Jälkimmäiseen verrattuna rotu on kuitenkin pitkäraajaisempi, leveärintaisempi ja leveäkuonoisempi. Korvat ovat pystyt mutta yleensä kärjistään taittuneet.


title: Walesinpaimenkoira

text: Karvapeite voi olla lyhyt tai kohtalaisen pitkä. Yleensä väritys on mustavalkoinen, punavalkoinen (soopelinkirjava) tai kolmivärinen (kirjava merkkivärinen). Marmoroituja merkkejä eli merlekuviota voi esiintyä missä tahansa edellä mainituista väreistä. Clifford LB Hubbard määritteli kirjassaan "Dogs In Britain, A Description of All Native Breeds and Most Foreign Breeds in Britain" joka julkaistiin vuonna 1948 walesinpaimenkoiran säkäkorkeuden olevan noin 46 cm. Nykyisin se vaihtelee kuitenkin useimmiten 50–60 cm välilä. Rotutyypin vaihtelevuuden vuoksi kevytrakenteisempi ja pitkäraajaisempi pohjoiswalesilainen muunnos painaa 16 kg, kun taas jykevämpi Glamorganshiren ja Monmouthsiren muunnos painaa 18–20 kg.


title: Walesinpaimenkoira

text: Rotu on äärimmäisen aktiivinen ja älykäs, minkä vuoksi se tarvitsee paljon liikuntaa ja henkistä aktivointia jos sitä aiotaan pitää kotikoirana.


title: Walesinpaimenkoira

text: Clifford LB Hubbard kuvailee teoksessaan:


title: Walesinpaimenkoira

text: "Aikoinaan oli monta erilaista Walesille ominaista lammaskoiraa, mutta nykyisin ne ovat vähentyneet ainoastaan kahteen tai kolmeen rotuun. Muinaiset "mustaruskea lammaskoira" ja "welsh hillman" ovat lähes sukupuuttoon kuolleet ja niitä näkee enää nykyisin tuskin koskaan työskentelemässä. Kaksi edellä mainittua rotua olivat todennäköisesti tuhansia vuosia sitten Walesissa käytettyjen muinaisten hirvikoirien - joita alettiin myöhemmin kutsua "walesinsusikoiriksi" - jälkeläisiä. Walesinsusikoiran edeltäjät mainittiin usein walesilaisissa laeissa 10. vuosisadan alkupuolella rotuna nimeltä "gellgy" (modernissa walesissa "Gellgi")... Nykyisin Walesissa parhaiten tunnettu tyyppi on lähinnä mustaruskeasta lammaskoirasta polveutunut, mutta osittain myös työlinjaisen collien jälkeläinen."


title: Walesinpaimenkoira

text: Hubbard kuvaili walesinpaimenkoiraa erittäin yleiseksi Pohjois- ja Keski-Walesin kreivikunnissa. Työskennellessään se ei yleensä paimentanut alhaalla maahanpainautuneena "näyttävään tapaan jota joskus näkee työlinjaisilla collieilla". Hän kirjoitti että rodulle ei ollut koiranäyttelyssä omaa luokkaa, vaan sitä kasvatettiin vain ja ainoastaan työkoiraksi ja sen harrastajat vastustivat ajatusta että sitä alettaisiin jalostaa näyttelyistä silmällä pitäen.


title: Walesinpaimenkoira

text: Hubbardin mukaan 18. vuosisadan aikana walesilaiset karjanajajat ottivat lampaita myyntiin viedessään mukaansa viisi tai kuusi walesinpaimenkoiraa "paimeniksi kapeille teille, vartijoiksi maantierosvoja vastaan ja riistanhankkijoiksi matkan aikana". Nämä koirat olivat varhaisentyyppisiä rodunedustajia, nykyistä pidempiraajaisia ja nopeampirakenteisia.


title: Walesinpaimenkoira

text: Monien vuosisatojen mittaan bordercollie on laajalti syrjäyttänyt walesinpaimenkoiran lammaskoirana Walesissä. Tästä huolimatta viime vuosina on edelleen yritetty säilyttää alkuperäinen walesinpaimenkoira erillisenä rotunaan.


title: Walesinpaimenkoira

text: Rotu on yleensä työssään "löyhäsilmäinen", mikä tarkoittaa sitä ettei se paimenna karjaa katseellaan kuten "vahvasilmäinen" bordercollie. Se kykenee itsenäiseen työskentelyyn ilman ihmisen suoraa ohjausta. Walesinpaimenkoiraa käytetään yleisimmin lammaskoirana, mutta se sopii myös karjan, vuohen ja jopa hevosten ja sikojen paimentamiseen. Perinteisesti sitä käytettiin ajamaan karjaa ja lampaita markkinoille.


title: Walesinpaimenkoira

text: Walesinpaimenkoiran keskimääräinen elinikä on 12–15 vuotta.


title: Geronimo (vuoden 1993 televisioelokuva)

text: Geronimo on Yhdysvalloissa 5. joulukuuta 1993 julkaistu televisioelokuva, jonka kertoo intiaanipäällikko Geronimosta. Elokuvan on kirjoittanut J. T. Allen ja ohjannut Roger Young. Nimiosaa näyttelee Joseph Runningfox.


title: Isolampisukeltaja

text: Isolampisukeltaja ("Graphoderus bilineatus") on vedessä elävä kovakuoriainen. Se on mainittu Euroopan unionin luontodirektiivin liitteessä IV, sillä se on Unionin alueella hyvin harvinainen. Sitä tavataan Pohjois-, Keski- ja Itä-Euroopassa. Se on kuollut sukupuuttoon Isossa-Britanniassa ja mahdollisesti myös Belgiassa. Suomessa se on rauhoitettu, mutta ei uhanalainen.


title: Isolampisukeltaja

text: Isolampisukeltaja on noin 15 mm pitkä melko leveä sukeltajakuoriainen, jonka niskassa on kaksi kapeaa mustaa mustaa ja kaksi leveää kellanruskeaa vaakaraitaa. Sen tunnistaa vastapuikeasta eli peräpainotteisesta muodostaan,


title: Isolampisukeltaja

text: Isolampisukeltaja elää rehevissä vesistöissä.


title: What Evil Lurks

text:
What Evil Lurks on brittiläisen The Prodigyn ensimmäinen EP ja samalla ensimmäinen julkaisu. EP:n tyylilaji on rave. Kappaleen on sanoittanut Liam Howlett, ja se julkaistiin EP:nä helmikuussa 1991. EP ei saavuttanut kaupallista suosiota 7 000 kappaleen myynnillä . EP julkaistiin
ainoastaan 12-tuumaisena vinyylilevynä.


title: Boryspilin kansainvälinen lentoasema

text: Boryspilin kansainvälinen lentoasema on Ukrainan suurin lentoasema, joka sijaitsee 29 kilometriä Kiovasta itään Boryspilin kaupungissa. Asema on rakennettu 130 metriä merenpinnan yläpuolelle ja sillä on käytössä kaksi kiitotietä.


title: Boryspilin kansainvälinen lentoasema

text: Vuonna 2013 lentoaseman kautta kulki 7,93 miljoonaa matkustajaa. Edellisvuonna Boryspilin kautta oli kulkenut 8,47 miljoonaa lentomatkustajaa.


title: Boryspilin kansainvälinen lentoasema

text: Boryspilin kansainvälisellä lentoasemalla on toiminnassa neljä terminaalia, joista yksi on VIP-terminaali (C-terminaali). Lisäksi on suunnitteilla Terminaali E, joka lisäisi matkustajakapasiteettiä n. 2000 matkustajaa tunnissa.


title: Boryspilin kansainvälinen lentoasema

text: Terminaali B palvelee sekä kotimaan- että kansainvälisiä lentoja. Se on lentoyhtiö Aerosvit Airlinesin solmupiste. Terminaali on palvellut kaikkia kotimaan lentoja 15. syyskuuta 2011 alkaen.


title: Boryspilin kansainvälinen lentoasema

text: Terminaali D avattiin 28. toukokuuta 2012. Terminaalin kapasiteetti on noin 3100 matkustajaa tunnissa. Ensimmäiset terminaaliin saapuneet matkustajat saapuivat Teheranista 29. toukokuuta.


title: Boryspilin kansainvälinen lentoasema

text: Terminaali D on lentoaseman kansainvälisten lentojen pääterminaali. Rajatarkastuspisteitä on yhteensä 68 (40 saapuville matkustajille ja 28 lähteville). Lentokentän sujuvuuden lisäämiseksi on harkittu, että terminaali palvelisi myös kotimaanlentoja, joka mahdollistaisi joustavammat vaihtoajat.


title: Boryspilin kansainvälinen lentoasema

text: Terminaali avattiin 21. syyskuuta 2010 Ukraine International Airlinesin (UIA) päätukikohdaksi ja otettiin säännölliseen käyttöön lokakuu 2010 lopussa. Terminaalin kapasiteetti on 900 matkustajaa tunnissa.


title: Boryspilin kansainvälinen lentoasema

text: Terminaalia käyttää UIA:n lisäksi 14 muuta lentoyhtiötä: UM Air, UTair Ukraine, airBaltic, Armavia, Adria Airways, Belavia, Caspian Airlines, Austrian Airlines, Georgian Airways, Germanwings, Libyan Arab airlines, Lufthansa, Finnair ja S7 Airlines.


title: Eetu Sassila

text: Eetu Sassila (s. 8. maaliskuuta 1988 Lahti) on suomalainen jalkapalloilija, joka edustaa Kolmosessa pelaavaa Lahden Reipasta.


title: Eetu Sassila

text:
Sassila debytoi liigassa kaudella 2006 yhden ottelun verran ja siirtyi kaudeksi 2007 PK-35:n riveihin. Kaudeksi 2008 hän palasi takaisin FC Lahden paitaan. Sassila pelasi kauden 2009 Vantaalaisessa PK-35:ssä ja siirtyi kaudelle 2010 Kakkosessa pelaavaan FC City Starsiin. Elokuussa 2010 FC Hämeenlinna julkisti loppukauden kattavan sopimuksen Sassilan kanssa. Tammikuussa 2011 Sassila teki vuoden sopimuksen Tampereen Ilvekseen.
Sassila siirtyi vuoden 2011 jälkeen Lahden Reippaaseen. Sassilalla on myös vahva salibandytausta.


title: Eetu Sassila

text: Sassila on edustanut myös Suomea viidesti poikien maajoukkueissa.


title: Eetu Sassila

text: Sassila tunnetaan aggressiivisesta pelityylistään ja melko useasti on tuomareiden kanssa sananvaihdossa ottelun aikana.


title: Bengalintrappi

text: Bengalintrappi ("Houbaropsis bengalensis") on äärimmäisen uhanalainen Intiassa, Nepalissa, Kambodžassa ja mahdollisesti Vietnamissa elävä kurkilintu.


title: Bengalintrappi

text: Kooltaan bengalintrappi on noin 66–68 cm. Koiras on pääosin musta lukuun ottamatta valkoisia siipiä sekä ruskeankirjavaa selkää. Koiraan päässä on töyhtö. Naaraat ja nuoret koiraat ovat väriltään ruskeita. Intianpikkutrappi ("Sypheotides indica") muistuttaa bengalintrappia, mutta on kooltaan pienempi ja eroaa siitä hieman höyhenpuvultaan.


title: Bengalintrappi

text: Bengalintrapin elinympäristöä ovat alangoilla kasvavat kuivat ruohikkoalueet, joilla kasvaa usein myös pensaita. Kambodžassa lajin tiedetään vaihtavan elinympäristöään vuodenaikojen mukaan. Bengalintrappikannan kooksi arvioidaan 250–1 000 yksilöä . Suurin uhka lajille on sen elinympäristön vähentyminen maanviljelyskäytön ja ruohikkopalojen takia.


title: Alexander Leinonen

text: Alexander (Alex, Aleksi) Leinonen (28. huhtikuuta 1846 Paltamo – 19. marraskuuta 1902 Calumet) oli Yhdysvalloissa toiminut sanomalehtimies, jota on kutsuttu ”amerikansuomalaisen journalismin isäksi”.


title: Alexander Leinonen

text: Leinonen kävi koulua Kajaanissa ja Oulussa ja toimi maanmittarina Pohjois-Suomessa. Kesällä 1869 hän muutti Yhdysvaltoihin, jossa hän työskenteli muun muassa rautatieläisenä ja sekatyömiehenä ja sittemmin kartanpiirtäjänä Texasissa.


title: Alexander Leinonen

text: Saavuttuaan Yhdysvaltoihin Leinonen alkoi lähettää kirjoituksia "Oulun Viikko-Sanomiin", kesästä 1876 lähtien jyväskyläläiseen "Keski-Suomeen" ja pian sen jälkeen myös "Amerikan Suomalaiseen Lehteen", joka oli maan ensimmäinen suomenkielinen sanomalehti. Salanimeä "-der -nen" käyttänyt Leinonen kuvasi artikkeleissaan Yhdysvaltojen yhteiskunnallisia ja poliittisia oloja, ylisti uuden kotimaansa yksilölle tarjoamia mahdollisuuksia, vapautta ja tasa-arvoa sekä arvosteli Suomen papistoa, valtionkirkkoa, koululaitosta ja virkamieskuntaa. Leinonen oli suomalaisten lehtien ensimmäinen Amerikan-kirjeenvaihtaja. Hänen "Oulun Viikko-Sanomissa" vuonna 1876 julkaisemansa artikkelisarja oli ensimmäinen laaja kuvaus amerikansuomalaisista.


title: Alexander Leinonen

text: Kuparisaaren Calumetiin perustettiin vuonna 1879 uusi "Amerikan Suomalainen Lehti" ja Leinonen kutsuttiin sen toimittajaksi. Lehti tuki aluksi lestadiolaista taustayhteisöään, mutta siirtyi vähitellen toimittajansa omistukseen ja ryhtyi kannattamaan Suomi-synodia ja sen pyrkimyksiä. Samoihin aikoihin "Amerikan Suomalaisen Lehden" perustamisen kanssa Leinonen joutui Suomen lehtien kanssa kiivaaseen polemiikkiin Amerikan-siirtolaisuudesta ja lopetti niiden avustamisen.


title: Alexander Leinonen

text: Vuonna 1892 Leinonen myi "Amerikan Suomalaisen Lehden" Victor Burmanille, joka siirsi sen Hancockiin. Sen jälkeen hän työskenteli Suomalaisen Keskinäisen Palovakuutusyhtiön kirjurina, osallistui Suomi-synodin toimintaan ja Suomi-opiston perustamiseen sekä toimi kuolemansa saakka opiston rahastonhoitajana ja johtokunnan jäsenenä. Hän kuoli nopeasti levinneeseen maksasyöpään.


title: Alexander Leinonen

text: Leinosen muistelmat julkaistiin "Amerikan Suomalaisessa Lehdessä" vuosina 1893–1894. Hän oli naimisissa Karoliina Pakkalan kanssa vuodesta 1883. He saivat kolme lasta.


title: Gerran Howell

text: Gerran Lyn Howell (s. 25. helmikuuta 1991) on walesilainen näyttelijä, laulaja ja ohjaaja. Howell on myös kirjoittanut lyhytelokuvia. Hänen tunnetuin roolityönsä on Vladimir Dracula sarjassa Teinidracula.


title: Clare Thomas

text: Clare Tomas (s. 2. huhtikuuta 1989, Buckinghamshire, Englanti) on englantilainen näyttelijä.